ELHUYAR Basque Research - Albistea: HIESaren birusaren ahulguneak agerian jartzen\nHasiera > Albisteak > HIESaren birusaren ahulguneak agerian jartzen\nHIESaren birusaren ahulguneak agerian jartzen\nNoiz argitaratua: 12/11/30 | Kategoria: Ikerketa | Gaiak: #Orokorrak #Biziaren zientziak #Osasuna #Teknologia\nBeatriz Apellaniz Unzalu (Argazkia: Marisol Ramirez/ Argazki Press). , Euskal Herriko Unibertsitatea\nBeatriz Apellaniz UPV/EHUko doktorea GIBaren aurkako txertoa diseinatzeko abiapuntu izan litezkeen eskualdeak aztertu ditu bere doktore-tesian. Ikertzaileak GIB giza immunoeskasiaren birusaren proteina-eskualde jakin batean jarri du arreta. Izan ere, GIB birusak eragiten du Hartutako Immunoeskasiaren Sindromea (HIES), gizakian morbilitate eta heriotza-tasa handienak eragiten dituzten gaixotasunetako bat.\nIkertutako eskualde hori, MPER deritzona (mintzaren gertuko kanpo-eskualdea; ingelesez, Membrane-proximal external region), birusak eta infektagai den zelulak bat egiten duten domeinuetako bat da, eta bereziki interesgarria da; izan ere —Apellaniz doktoreak adierazten duen bezala—, jakina baita infektatutako pertsona batzuen immunitate-sistema gai dela eskualde jakin horretara zuzendutako antigorputzak ekoizteko. Erakutsi ahal izan denez, antigorputz horiek infekzioari hastapenetatik eutsiko liokete, eta hori lortu nahi da prebentziozko txertoekin.\nGainera, Apellanizek dioenez, eskualde hori ez da erraz mutatzekoa: “GIBa oso azkar mutatzen den arren, eskualde jakin hori oso egonkorra; beraz, aski abiapuntu egokia da GIBa mutatu arren eraginkortasuna galduko ez duten tratamenduak edo txertoak diseinatzeko”.\nHori dela eta, haren tesiak —Functional and structural characterization of peptides derived from HIV-1 gp41 membrane-proximal and transmembrane domains. Implications for anti-HIV inhibitor and immunogen developement— helburu argi bat du: MPER eskualdea karakterizatu eta inhibitzeko modua aurkitzea, hala birusak ezin izango baitu infektatu nahi duen zelulan sartu, edo, bestela, eskualdea mimetizatzea, immunitate-sistemak antigorputzak ekoitz ditzan. Azken estrategia horri alderantzizko txerto esaten zaio. Teknika horrekin egiten dena da maila molekularrean ikertu antigorputzak zer eskualdek eta egiturak ezagutzen dituzten, eta, hala, txerto bat diseinatu antigorputz neutralizatzaile horiek banako guztietan ekoiztea eragingo duena.\nKolesterol-portzentajea, giltzarrietako bat\nKolesterola, ospe txarrekoa den arren hiperkolesterolemia dutenen artean, ezinbestekoa da organismoarentzat, eta, kasu honetan, Apellanizek egindako ikerketaren giltzarrietako bat da.\nIzan ere, birusaren mintzeko kolesterol-maila oso handia da, eta MPER eskualdea, hain zuzen, kolesteroletan aberats den mintz horretan dago. Ikertzailearen hitzetan, “laborategian aurrez egindako lanetatik eta ikerketa honetatik ateratzen den ondorioetako bat da mintzak kolesterola izan behar duela GIBaren eskualde jakin horrek hartuko duen posturak antigorputz neutralizatzaileak ekoiztea ahalbide dezan. Beraz, laborategian proposatzen den txerto posible bat litzateke MPER eskualdea kolesterol-eduki handiko mintzetan txertatuta edukiko lukeen bat. Hain zuzen, lipido-konposizioaren arabera, GIBeko eskualde hori asko edo gutxi barneratuko da mintzean, eta itxura bat edo beste bat hartuko du. Baina mintzean asko barneratzen bada, ezkutuan geratuko da, eta antigorputzek ez dute ezagutuko. Horregatik komeni zaigu eskualde hori agerian geratzea”.\nBeraz, ikertzaileak ikusi du kolesterol-kontzentrazioa handia denean MPER eskualdea agerian geratzen dela, eta horrek immunitate-sistemaren erantzuna ahalbidetzen duela. Gainera, Apellanizek dioenez, lipido-konposizioaren karakterizazioa oso erabilgarria da farmakoak diseinatzeko ere, hau da, MPER eskualdearen eta mintzaren arteko bat-egitea inhibituz birusak zelula infektatzea eragotziko duten farmakoak diseinatzeko.\nIkerketa horietan, nazioartean oihartzun handia duten hainbat aldizkaritan argitaratu diren zazpi artikuluetan irakur daitekeen bezala, birusaren mintza imitatzen duten ereduak eraiki dira. Eta, peptido garatuak eta lipido hautatuak erabiliz, untxiak immunizatu dira erantzun immune neutralizatzaileak eragin ditzaten. Horiek horrela, hau esanez bukatzen du autoreak: “aldaerak gorabehera, eskualde hori txertoen garapenerako itu potentziala da”.\nBeatriz Apellaniz (Gasteiz, 1983) Biokimikan lizentziatu zen Madrilgo Unibertsitate Konplutentsean (UCM) eta Biokimikan doktoratu zen Universidad del País Vasco/Euskal Herriko Unibertsitatean (UPV-EHU). Doktore-tesia Biofisikako Unitatean egin du (UPV/EHU eta CSIC zentro mistoan), José Luis Nieva Escandón katedradunaren zuzendaritzapean. José Luis Nieva UPV/EHUko Biokimika eta Biologia Molekularreko Departamentuko zuzendaria ere bada. Beatriz Apellaniz, gaur egun, unitate horretako doktoretza ondoko ikertzailea da, eta anti-MPER txertoen garapenean dihardu lanean proiektu honen finantziazioarekin: “Vaccines that Replicate Neutralization-Competent Structures within the Membrane Proximal External Region of HIV-1 gp41” (National Institutes of Health-USA).\nPrentsa-oharra, gaztelaniaz, Euskal Herriko Unibertsitatea\nBeatriz Apellaniz Unzalu (Argazkia: Marisol Ramirez/ Argazki Press)., Euskal Herriko Unibertsitatea\nBeatriz Apellaniz Unzalu (Argazkia: Marisol Ramirez/ Argazki Press).


175. ALDIZKARIA - 2020ko abuztuaren 7a\nZuzeneko dirulaguntzen deialdia COVID-19a dela-eta diru-sarrerak eta enpleguak murriztuta dituzten enpresa txiki eta ertainei eta langile autonomoei emateko. Laburpena\nDirulaguntzei buruzko azaroaren 17ko 38/2003 Lege Orokorraren 17.3.b eta 20.8.a artikuluetan ezarritakoari jarraituz, argitara ematen da deialdiaren laburpena; haren testu osoa Dirulaguntzen Datu Base Nazionalean kontsulta daiteke (https://www.infosubvenciones.es/bdnstrans/GE/eu/convocatoria/515977). DDBN (Identifikazioa): 515977.\nDeialdi honen xedea da segituan jardutea eta COVID-19a dela-eta izandako krisi ekonomikoaren ondorioak apaltzea, zuzeneko dirulaguntzak emanez COVID-19a dela-eta diru-sarrerak eta enpleguak murriztuta dituzten enpresa txiki eta ertainei eta autonomoei, osasun krisiaren ondorio txarrak arintzearren eta aurre egitearren haien establezimenduak ixteagatik eta/edo jarduna eteteagatik izandako gastuei eta kalteei, likidezia emanen baitzaie Funesko udalerriko enpresei merkataritza jarduerari eta sustapen ekonomikoari eusteko.\nDeialdi honen bidez, interes publikoa babestu gogo da, eta, horretarako, laguntza ekonomikoa emanen zaie autonomoei eta enpresa txiki eta ertainei, COVID-19ak eragindako krisi ekonomikoaren ondorioak apaltzearren eta lortzearren, osasun alarma bukatutakoan, Funesko udalerriko ekonomia suspertu dadin ahalik eta lasterren, gehien ukituta dauden pertsona fisiko eta juridikoekin jardunez zuzenean.\n2.–Dirulaguntza honen organo kudeatzailea batzorde bat izanen da, kide hauek osatuko dutena:\n–Ignacio Felipe Domínguez Martínez, Funesko Udaleko alkatea.\n–Miguel Ángel Los Arcos Díaz, Funesko Udaleko alkateordea.\n–José Antonio García Marín, Funesko Udaleko zinegotzia.\n–Ruth Alcalá Tuñón, Funesko Udaleko idazkaria.\n–Juan Manuel Garcés Laplaza, Funesko Udaleko kontu-hartzailea.\n–Jennifer Moya Gázquez, Funesko Udaleko administrari laguntzailea.\n–María Gabriela Freire Dueñas, Funesko Udaleko administrari-ofiziala.\n3.–Aplikatu beharreko araudia:\n1.–Deialdi honek honako hauek bete beharko ditu, oro har: Dirulaguntzei buruzko azaroaren 17ko 38/2003 Lege Orokorra; hura garatzeko Erregelamendua, uztailaren 21eko 887/2006 Errege Dekretu bidez onetsi zena; 2020ko ekitaldirako Udal Aurrekontua exekutatzeko oinarriak; eta, modu gehigarrian, Administrazio Publikoen Administrazio Prozedura Erkideari buruzko urriaren 1eko 39/2015 Legea eta haren izaera dela-eta aplikatzekoa den beste edozein arauzko xedapen.\n2.–Dirulaguntza hauek kudeatzean, printzipio hauek bete beharko dira: gardentasuna, objektibotasuna, berdintasuna eta diskriminazio eza, eraginkortasuna helburuak betetzean eta efizientzia baliabide publikoak esleitu eta erabiltzean. Baliabide elektronikoekin tramitatuko da lehentasunez, aplikatu beharrez Administrazio Publikoen Administrazio Prozedura Erkideari buruzko urriaren 1eko 39/2015 Legearen 14.3 artikuluan xedatutakoa; hala ere, eta oraingo osasun krisia kontuan izanik, kalterik egin ez dakien erakunde ofizialek emandako ziurtagiri elektronikorik ez duten eskatzaileei, onartuko da dokumentazioa posta elektroniko bidez aurkeztea.\n3.–Aurrekontuko kreditua. Dirulaguntza hauei heltzeko, 40.000 euro erabiliko dira indarrean dagoen udal aurrekontutik, “COVID-19aren egoeretarako dirulaguntzak” izeneko 2390-78900 aurrekontu-egozpenaren kargura. Uztailaren 21eko 887/2006 Errege Dekretuaren 58. artikulua aplikatuz (errege dekretu horren bidez Dirulaguntzei buruzko Lege Orokorraren Erregelamendua onetsi zen), zenbateko gehigarri bat ezartzen da, kredituak aldatzearen ondorioz handitzen den aurrekontuko kreditu eskuragarria adinakoa. Hura eskuratzeko moduan dagoela adierazi beharko da, zenbateko gehigarri horren laguntzak ematen hasi baino lehen.\nLaguntzaren zenbatekoa langile autonomoei eta enpresa txiki eta ertainei banatuko zaie. Hiru kategoriatan sailkatuko dira:\n1. kategoria: 2019ko ekitaldi ekonomikoan 300.000 euro baino gutxiago fakturatu duten langile autonomoak eta enpresa txiki eta ertainak, kasuan kasuko establezimenduak itxi edo jarduna eten behar izan dutenak, alarma-egoeran emandako araudian ezarritakoaren arabera. Kategoria honetako langile autonomoek eta enpresa txiki eta ertainek zuzeneko laguntza bat jasoko dute, gehienez ere 500 eurokoa eskatzaile bakoitzeko. 1. kategoriaren barnean automatikoki sartuko dira ondotik zehazten diren kolektiboak, ezertan galarazi gabe beste langile autonomo eta enpresa txiki eta ertain batzuk sartzea, baldin bertan sartzeko baldintzak betetzen badituzte eta hala eskatzen badute egoki den eskaeran behar den epean eta moduan: –Ile-apaindegiak, estetika establezimenduak eta antzekoak. –Argazkigintza establezimenduak. –Ehungintza sektoreko establezimenduak. –Lore-dendak. –Haurtzaindegiak. –Burdindegiak. –Irudi, soinu eta teknologiako establezimenduak. –Liburu-dendak. –Gimnasioak. –Fisioterapia establezimenduak. –Ostatu eta jatetxe establezimenduak. –Loteria administrazioak. –Jokatzeko behiak. –Ardiak. –Margolariak.\n2. kategoria: 2019ko ekitaldi ekonomikoan 300.000 euro baino gehiago fakturatu duten langile autonomoak eta enpresa txiki eta ertainak, kasuan kasuko establezimenduak itxi edo jarduna eten behar izan dutenak, alarma-egoeran emandako araudian ezarritakoaren arabera, edo aurreikusten dutenak egoera horren ondorioz urteko fakturazioak/diru-sarrerak % 50 baino gehiago murriztuko zaizkiela 2019ko ekitaldi ekonomikoan. Kategoria honetako langile autonomoek eta enpresa txiki eta ertainek zuzeneko laguntza bat jasoko dute, gehienez ere 2000 eurokoa eskatzaile bakoitzeko.\n3. kategoria: Funesen 2019ko urtarrilaren 1etik aurrera merkataritza ez egonkorrean (merkatu txikia) aritzen diren langile autonomoak eta enpresa txiki eta ertainak, kasuan kasuko saltokien jarduna eten behar izan dutenak, alarma-egoeran emandako araudian ezarritakoaren arabera. Kategoria honetako langile autonomoek eta enpresa txiki eta ertainek zuzeneko laguntza bat jasoko dute, gehienez ere 200 eurokoa eskatzaile bakoitzeko. Zenbateko horiek kategoria bakoitzeko onuradunen artean banatuko dira, deialdi honetan ezartzen diren epemugak eta baldintzak betez eta onartutako eskaera kopuruaren arabera.\n2. Dirulaguntza horien zuzkidura 40.000 eurokoa da gehienez, honela banatuta: 26.000 euro 1. kategoriarako, 12.000 euro 2. kategoriarako eta 2.000 euro 3. kategoriarako. Eskaerak aurkezteko epea bukatuta, ikusten bada kreditu erabilgarria dagoela aipatutako kategorietako baten aurrekontu-zuzkiduran, kreditu hori erabil daiteke gainerako kategorietako dirulaguntzak emateko, haien gehieneko aurrekontu-zuzkidura agortu badute. “COVID-19aren egoeretarako dirulaguntzak” izeneko 2390-78900 aurrekontu-egozpenean ezarritako 40.000 euroko gehieneko zuzkidura handitzen ahalko da, kasua bada, kreditu sorrera ekarriko luketen beste administrazio publiko batzuen funtsekin.\nEmaten diren laguntzen zenbatekoak, guztira, ezin du inola ere dagoen kreditua gainditu, ezertan galarazi gabe aurreko paragrafoan xedatutakoa.\n5.–Dirulaguntzaren onuradun izateko baldintzak.\n1.–Pertsona fisikoek edo juridikoek eskatzen ahalko dute dirulaguntza, baldin eta dirulaguntzaren xedeko enpresa jarduerak egiten badituzte eta baldintza hauek betetzen badituzte:\na) Jarduera ekonomikoa egiten duen pertsona autonomoa edo enpresa txiki eta ertaina etengabe aritu izana 2019ko urtarrilaren 1etik orain arte.\nb) Egiten duten jarduera ukituta gelditu izana alarma-egoeran emandako araudiak xedatutako establezimendu itxierarekin, edo, hala ez bada, jarduera egiten duen enpresak aurreikustea gutxienez % 50 murriztuko zaizkiola urteko fakturazioa edo diru-sarrerak, 2019ko ekitaldi ekonomikoan lortutakoen aldean.\nc) Alarma-egoerak xedatutako establezimendu itxierak ukitu duen jarduerak konpentsaziorik jaso ez izana fakturazioa handitzeagatik online edo telefono bidezko negozio-bolumenaren gehikuntzarekin.\nd) Alta emanda egotea Gizarte Segurantzan edo kasuan kasuko lanbide mutualitatean, bai eta Nafarroako Foru Ogasunean ere, eskabidea aurkezten den unean.\ne) Funesko udal-mugartean kokatuta egotea egoitza fiskala eta, kasua bada, jarduera egiteko lokala. Eguneraturik izan behar ditu jarduera ekonomikoen gaineko zergaren ordainketak Funesko Udalean.\nf) Ez egotea Dirulaguntzei buruzko azaroaren 17ko 38/2003 Lege Orokorraren 13.2 eta 13.3 artikuluetan jasoriko egoeretako batean ere; bereziki, egunean izatea Nafarroako Ogasunarekiko eta Gizarte Segurantzaren Diruzaintza Nagusiarekiko tributu-betebeharrak. Baldintza hori bete behar da eskaera aurkezten den egunetik dirulaguntza ordaintzen den arte, kasua bada.\ng) Zorretan ez egotea Funesko Udalarekin, arrazoia edozein dela ere. Baldintza hori bete behar da eskaera aurkezten den egunetik dirulaguntza ordaintzen den arte, kasua bada. Baldintza horiek justifikatzeko, erantzukizunpeko adierazpen bat eginen da, deialdi honen I. eranskinean jaso dena. Eskaera ofizialarekin eta deialdiaren 8. puntuan eskatzen den dokumentazioarekin batera aurkeztuko da adierazpena.\n2.–Deialdi honetatik kanpo uzten dira administrazio publikoak, haien erakunde autonomoak, enpresa publikoak eta beste entitate publiko batzuk, bai eta elkarteak, fundazioak eta, oro har, irabazi-asmorik gabeko erakundeak ere, halakoekin lan egiten duten langile autonomoak barne.\n3.–Dirulaguntzaren zenbatekoak ezin du gainditu jarduerak koronabirusaren krisiaren ondorioz izan duen diru-sarreren galera, edozein administraziok edo entitate publikok edo pribatuk xede bererako ematen dituen beste dirulaguntza, diru-sarrera edo baliabide batzuk batuta.\n6.–Bateragarritasuna beste dirulaguntza batzuekin.\nGeroago antzeko programa baten beste dirulaguntza bat jasoz gero, bateraezina dena udal dirulaguntza honekin, uko egin dakioke dirulaguntza honi programa honen esparruan. Horretarako, jasotako zenbatekoa itzuli beharko da, eta kasuan kasuko berandutze-interesak ordaindu, Dirulaguntzei buruzko azaroaren 17ko 38/2003 Lege Orokorrean eta aplikatu beharreko gainerako araudian ezartzen den bezala.\nDeialdi honetan ematen diren dirulaguntzak bateragarriak dira Espainiako, Europar Batasuneko edo nazioarteko erakundeetako edozein administraziok edo entitate publikok edo pribatuk xede bererako ematen dituen beste dirulaguntza, laguntza, diru-sarrera edo baliabide batzuekin, baldin eta ez bada gainditzen enpresa txiki eta ertainak edo langile autonomoak jarduera ixteagatik eta/edo 2019ko ekitaldi ekonomikoaren aldean fakturazioa/diru-sarrerak % 50 murriztuta izateagatik izandako galeraren gehieneko zenbatekoa.\n8.–Eskaerak aurkezteko epea eta modua.\n1.–Deialdi honetan araututako dirulaguntzak jasotzeko eskaera eredu normalizatua udal webgunean dago eskura (www.villadefunes.com).\n2.–Eskaerak Funesko Udaleko Idazkaritzara zuzenduko dira, eta bide telematikoak erabiliz aurkeztuko, Funesko Udalaren egoitza elektronikoaren bidez, edo ruth@villadefunes.com posta elektronikoaren bidez.\n3.–Eskaerak aurkezteko epea bi hilabetekoa izanen da, deialdiaren laburpena Nafarroako Aldizkari Ofizialean argitaratu eta biharamunetik hasita.\n4.–Dirulaguntzaren eskaera ezarritako epetik kanpo aurkezten bada eta nahitaezko inprimaki normalizatuak ez badira erabiltzen, eskaera ez da onartuko.\n1.–Eskaera normalizatua, interesdunak edo haren legezko ordezkariak sinatua, eta deialdi honen 5. puntuan zehaztutako erantzukizunpeko adierazpena, honako dokumentazioarekin batera:\na) NANa, bi aldeetatik, edo AIZ, pasaportearekin batera, autonomoen kasuan; enpresen kasuan, pertsona juridikoaren IFZren fotokopia.\nb) Jarduera ekonomikoaren identifikazioa, barne daudela altaren data, egoitza fiskala eta, kasua bada, jarduera egiteko lokalaren helbidea.\nc) Langile autonomoen araubide berezian edo kasuan kasuko lanbide mutualitatean altan egotearen ebazpena/ziurtagiria, eta kasua bada, Gizarte Segurantzan alta emandako besteren konturako langileen kopuruaren justifikazioa. Aurreko a), b) eta c) letretako agiriak ez dira aurkeztu behar Funesko Udalak dagoeneko baldin baditu, Administrazio Publikoen Administrazio Prozedura Erkideari buruzko urriaren 1eko 39/2015 Legearen 53.1 d) artikuluan aurreikusitakoarekin bat.\nd) 2019ko ekitaldi ekonomikoko urteko fakturazioa edo diru-sarrerak, frogatzen dutenak 300.000 urtetik gorakoak edo beherakoak direla. d) apartatuan zehazten den dokumentazioa aurkeztu ordez, deialdi honen I. eranskineko erantzukizunpeko adierazpenean dagoen laukitxoa markatu daiteke.\ne) Nafarroako Foru Ogasunaren ziurtagiria, dioena beterik dituela zerga arloko betebeharrak.\n10.–Prozedura eta prozeduraren instrukzioa.\n1.–Deialdi honetan araututako dirulaguntza Dirulaguntzei buruzko azaroaren 17ko 38/2003 Lege Orokorrean ezarritakoa emanen da. Udal batzordeari dagokio prozeduraren instrukzioa. Hark ofizioz eginen ditu ebazpen proposamena egiteko beharrezko datuak zehaztu, ezagutu eta egiaztatzeko egokitzat jotzen dituen jarduketak oro.\n2.–Dirulaguntzak zuzenean emanen dira, Dirulaguntzei buruzko azaroaren 17ko 38/2003 Lege Orokorraren 22.2.c) artikuluan xedatutakoarekin bat, salbuespenekoak baitira eman gogo diren dirulaguntzak, interes publikoaren, sozialaren, ekonomikoaren edo humanitarioaren arrazoiak direla eta; izan ere, zaila da deialdi publikoa egitea pandemia egoeran egonda. Eskaera guztiak onartuko dira, deialdian eskatzen diren baldintzak bete eta dokumentazioa biltzen badituzte. Dirulaguntza ematean, kontuan hartuko da zenbat diren onartutako eskaerak. Dirulaguntzaren kontzeptuan ematen den zenbatekoari dagokionez, berdintasunez banatuko dira kategoria bakoitzeko eskaera guztiak, eskura dagoen zenbateko guztia hainbanatuta eskatzaile guztien artean, baldin eta eskaerak gehiago badira gehieneko kreditu eskuragarria baino dauden bi kategorietan. Hala ere, kontuan hartuko da hasiera batean emandako dirulaguntza handitzen ahal dela kreditu gehikuntza dela eta; alabaina, 4. atalean aurreikusitako gehieneko zenbatekoak ezin dira inola ere gainditu.\n3.–Unitate instrukziogileak egiaztatuko ditu jasotako eskaerak epearen barrenean.\n4.–Erabakiaren proposamena prestatu aurretik, zerrenda hauek argitaratuko dira jakinarazpen ondorioetarako Udalaren webgunean eta ediktu elektronikoen taulan: a) Eskaera aurkezteagatik proposatutako onuradunak, betetzen dituztenak deialdian eskatzen diren baldintza eta agiri guztiak. b) Deialdian ezarritako baldintzak betetzen ez dituzten eskatzaileak, eta hortaz eskaera ezetsita dutenak. c) Deialdiko 8. puntuan eskatzen den dokumentazio guztia aurkeztu ez duten eskatzaileak, adierazita zer dokumentazio eskatzen zaien. b) eta c) puntuetan aipatutako eskatzaileei 5 egun balioduneko epea emanen zaie alega dezaten bidezkotzat jotzen dutena, edo, kasua bada, eskaera zuzendu eta eskatzen zaien dokumentazioa aurkez dezaten.\n5.–Alegazioak egiteko eta eskaerak zuzentzeko epea iraganda eta instrukzio organoak txostena eginda, hark erabaki proposamena igorriko du organo eskudunak onets dezan.\n6.–Erabakia argitara emanen da Udalaren webgunean eta ediktuen taula elektronikoan eta Dirulaguntzen Datu Base Nazionalean. Argitaratze horrek jakinarazpenaren ondorioak izanen ditu.\n7.–Dirulaguntzak emateko erabakiak zehaztuko ditu, alde batetik, dirulaguntzen emakida, zenbatekoa berariaz finkatuko duena eta, kasua bada, ezarriko dituena dirulaguntzen onuradunak bete beharreko baldintza, betebehar eta determinazio osagarriak, eta, beste aldetik, gainerako eskarien berariazko ezespena, kasua bada.\n8.–Erabakia eman eta jakinarazteko gehieneko epea sei hilabetekoa izanen da, eskabideak aurkezteko epea amaitzen denetik hasita. Erabaki horrek amaiera emanen dio administrazio bideari. Haren kontra aukerako berraztertzeko errekurtsoa jar daiteke hilabeteko epean, ebazpena eman duen organora zuzendua, edo errekurtsoa, Nafarroako Administrazio Auzitegira zuzendua, epe berean, edo zuzenean errekurritu administrazioarekiko auzien maila jurisdikzionalean, jurisdikzio hori arautzen duen legean aurreikusten diren moduan eta epeetan.\n11.–Pertsona eta entitate onuradunen betebeharrak.\nHonako hauek dira onuradunen betebeharrak: a) Dirulaguntzaren xedeko jarduerari eustea 2020an Funesko herrian. b) Enpresaren lan-bizitzaren txostenean zehaztutako plantillaren % 75ri gutxienez eustea 2020an. Txostena eskaerarekin batera aurkeztuko da. c) Men egitea egiaztapeneko eta finantza-kontroleko jarduketei, dirulaguntzen arloan indarra duen araudian xedatuaren arabera. d) Jasotako funtsak itzultzea Dirulaguntzei buruzko Lege Orokorraren 37. artikuluan adierazitako kasuetan; bereziki, dirulaguntza lortzen denean horretarako eskatzen diren baldintzak faltsutuz edo hori eragotziko zuketen baldintzak ezkutatuz, edo Dirulaguntzei buruzko Lege Orokorraren 14. artikuluan ezarritako egiaztapen eta finantza-kontrolen aurrean jarkitzea, desenkusa, oztopoa edo ukoa agertzen denean. e) Dirulaguntzei buruzko azaroaren 1ko 38/2003 Lege Orokorraren 14. artikuluan ezarritako gainerako betebeharrak betetzea.\n1.–Dirulaguntzei buruzko azaroaren 17ko 38/2003 Lege Orokorraren 30.7 artikuluarekin bat, dirulaguntza horiek emateko, apartatu honetan zehaztutako justifikazioa baino ez da behar, ezertan galarazi gabe geroago egin daitezkeen kontrolak. Funesko Udalaren dirulaguntzen batzorde kudeatzaileak kontrolatuko ditu deialdiaren 10. puntuan eskatzen diren betebeharrak, ofiziozko egiaztapenak eginez.\n2.–Onuradunak dokumentazio hau aurkeztu behar du 2021eko lehendabiziko hiru hilabetean:–Langileak bere kargura izanez gero, enpresaren lan-bizitzaren txostena, Gizarte Segurantzaren Diruzaintzak emana, 2020ko ekitaldi osoa biltzen duena.–Onuraduna 2. kategoriakoa baldin bada, fakturazio eta diru-sarrera guztiei buruzko dokumentazioa, 2019 eta 2020 ekitaldietakoa, zuzenbidean onartzen diren bideetako edozein erabiliz, eta, edonola ere, diru-sarreren eta gastuen bidez; pertsona fisikoa beharturik ez dagoenean jardunaren bolumena frogatzen duten liburuak eramatera, gutxienez % 50eko murriztapena izan dela frogatu beharko du zuzenbidean onartzen diren bideetako edozein erabiliz. Baldintzak betetzen dituela frogatzen duen dokumentazioa, deialdiaren 5. Apartatuak aipatzen duen erantzukizunpeko adierazpenaren bidez.\n3.–Organo emaileak onetsi beharko du dirulaguntzen justifikazioa, dirulaguntzak kudeatzen dituen udal batzordearekiko adostasun txostena eman ondoan.\n1.–Dirulaguntzak ordainketa bakar batean pagatuko dira, emandako zenbateko guztiarekin, bankuko transferentziaren bidez, emakidaren ebazpenaren egunetik aurrera; horretarako, bermeen eraketa ez da beharrezkoa izanen.\n2.–Deialdi honetan zehaztutako betebeharrak konplitu ezean, organo kudeatzaileak (udal batzordea) administrazio espediente bat abiatuko du ofizioz, eta, interesdunari entzunaldia eman ondoan, dirulaguntza ematen duen organoari proposatuko dio prozedura bat abiatzea justifikatu gabe dauden funtsak itzul daitezen, baita kasuan kasuko berandutze-interesen likidazioa ere.\n1.–Jasotako zenbatekoa itzultzeko, bidezkoa denean, Dirulaguntzei buruzko azaroaren 17ko 38/2003 Lege Orokorraren II. tituluan xedatua bete beharko da, baita Dirulaguntzei buruzko azaroaren 17ko 38/2003 Lege Orokorraren Erregelamendua onesten duen uztailaren 21eko 887/2006 Errege Dekretuaren III. tituluan xedatua ere.\n2.–Dirulaguntza emateko ebazpena baliorik gabe uzteko Dirulaguntzei buruzko azaroaren 17ko 38/2003 Lege Orokorraren 36. artikuluan aipatzen diren arrazoiez gain, kobratutako dirua osorik edo hein batean itzuli beharko da, eta berandutza interesak pagatu, dirulaguntza eman zenetik hori itzuli behar dela erabaki bitarte, Dirulaguntzen azaroaren 17ko 38/2003 Lege Orokorraren 37. artikuluan eskuarki aurreikusten diren kasuetan. Onuradunak ez baditu betetzen deialdiaren 10. eta 11. puntuetan ezarritako betebeharrak, itzuli beharko du kontzeptu honengatik emandako dirulaguntza.\n3.–Ezertan galarazi gabe itzultzeko prozeduraren hasiera, dirulaguntza ematean ezarritako betebeharrak konplitzen ez badira, onuradunek horren berri ematen ahal diote organo kudeatzaileari sarrera erregistro bidez, eta jasotako zenbatekoa borondatez itzuli. Horretarako, harremanetan jarri beharko da organo kudeatzailearekin, bete beharreko tramiteen ondorioetarako. Orobat, berandutze-interesak kalkulatuko dira, itzulketa benetan egiten den unera artekoak.\nFunesen, 2020 uztailaren 16an.–Alkate udalburua, Ignacio Felipe Domínguez Martínez.\nIragarkiaren kodea: L2007631


Kartografia Literarioak Gasteizen: Karmele Jaioren Aitaren Etxea ezagutzen - Literatur Agenda Feministak Sarean\n2021ko apirilaren 17an Aitaren Etxeari sorlekuak jarri zizkion Karmele Jaiok Gasteizen. Matxete plazatik eskailerak igo eta Olarizura beha jarri gintuen Karmele Jaiok. Hantxe kokatzen baita eleberriaren hasera, hantxe Ismaelek bere begiradaren bidez denbora atzera botatzen du eta modu espazialean kokatzen du bere bizitza. Panoramika zabal bat non kanpotik ikusten duen bere bizitza eta aski ederki esaten digun bizitzaren nahiz identitatearen eraikuntza perspektiba kontua dela. Begirada hegemoniko horretatik abiatu zuen kontaketa Jaiok eta ondoren\nGaztetxera eraman gintuen non Ismaelek eta haren arreba Libek euren bibliografia musikala ez\nezik ibilbide politikoak eraiki zituzten eta betirako banatu ziren. Gaztetxea garaiko musiken\nparadigma eta pertsonaien bibliografia musikalaren eragilea. Kantu horien artean Hil ezazu\nzure aita Hertzainak taldearena aipatu du Jaiok eta aitortu digu liburuaren izenburua ez izateko\narrazoi bakarra itzulpena izan zela eta horregatik egin zuela Aitaren etxearen alde. Aresti eta\nHertzainek artean Arestirenak aterki zabalagoa eskaintzen zion gaiari nonbait. Ondoren, La\nBodega tabernara joan ginen non parranda bukatutakoan etxerako bide ilunak aipatzen zituen\nJaionek eta Karmelek bere burua ikusten zuen kale horietan. Beldurraren geografia bat oso\nEdozein kale kantoi desorduetan benetan arrikutsua izan daitekeelako\nemakumeentzat. Leku hauek, idazleak esan bezala, batzuk sinbolikoak dira, ez ordea beste\nbatzuk, eleberrian zehar azaltzen baitira. Idazleak toki bakoitzean gelditu eta pasarte bat\nirakurri digu. Ondoren patio obrero batera eraman gaitu, arropak eskegita eta pobrezia\nerakuslehio. Testuak zioen Jaioneren ahotsean, nola sentitzen diren euskaldun osoak ez\ndirenak edota euskaldun berriak esan beharrean kanpotik etorritako euskaldun erdiak\nsentitzen direnak, halxe sentitzen baitzen kanpotik Gasteizera biztzera etorritakoen alaba.\nEmigrazioaz gain, zaintza aipatu nahi izan zuen Jaiok eta katedral berriaren ondora eraman\ngintuen eta gogoratu zigun liburuko pasarte hori non emakume idazleak umeak parkera\neramaten dituen aita bakean idazten uzteko. Hartara emakume eta gizon idazleen arteko\narrakala azpimarratuz. Bukatzeko, Inazio Aldekoara eraman gintuen, finean nobela\nmetaliteratura baita non pertsonaiak pertsonaietaz diharduten, baina batez ere emakume\nidazleek egin behar duten peregrinajeaz gizonezko guztien aitortza eske aurrera egiteko.\nAitatik abiatu, senarratik segi eta editorialak kasu egin arte. Generoa finean, perspektiba,\nindarkeria, intersekzionalitatea eta zaintza kontuekin eraikia dagoelako Aitaren etxearen\nkartografia horren lekuko.\nIdazleak bisitanbisitak, Emakume idazleak, FeministAgendaEuskalLiteraturan, Kartografia\nAurreko: Leitzako Irakurle Taldea\nHurrengoa: Red Internacional de Universidades Lectoras (RIUL) III. Nazioarteko kongresua. Imaginando el futuro de la lectura (A Propósito de Asimov y Bradbury)


Batuaz nik ere | Iritzia | Berria\nEuskara batuaren aldeko adierazpen instituzionala onartu du Nafarroako Parlamentuak, laukoaren aldeko boto eta gainerako alderdien abstentzioarekin, eta are puntu batzuetan kontrako botoarekin ere. Aukeran, nik ez nien euskara batuaren garrantziari buruzko epaia, epai instituzionala, emateko aukera eskainiko. Ez dut uste alderdiek epaitzeko moduko kontua denik. Kontu zientifiko bat da. Eite zientifiko horrek, hizkuntzaren barruko auzia izate horrek, euskaldunoi bakarrik dagokigulako uste gutxi gorabehera orokortuak, ahalbidetu du euskara batua Nafarroan arazo handirik gabe hedatu ahal izatea. Horrexegatik bakarrik nik ez nieke kontra bozkatu duten alderdiei kontra bozkatzeko aukera instituzionala hain erraz oparituko, Nafarroako Parlamentuak adierazpen solemne bat onartu izanaren prezioan bada ere. Ez dut irudikatu nahi beste gehiengo batek bestelako adierazpen bat onartu ahal duenik.\nBatuaren inguruko eztabaida, esan dut, euskaldunoi dagokigu. Hori bai, notizia honek plazer hobendunaz imajinarazi dit euskara batuaren naturaltasunik eza salatzen duten euskaldun jatorren eta nafar euskalkien aldeko erdaldun petralen arteko eztabaida telebisatu bat. Horregatik bakarrik merezi izan du.


Arenthon - Wikipedia, entziklopedia askea.\nAmancy, Bonneville, Contamine-sur-Arve, Cornier, Saint-Pierre-en-Faucigny eta Scientrier\n1.804 (2018ko urtarrilaren 1a)\n871 (%48.3) 870 (%48.2)\nArenthon Frantziako udalerria da, Savoia Garaia departamenduan dagoena, Auvernia-Rodano-Alpeak eskualdean. 2013an 1.392 biztanle zituen.\n2007an Arenthon udalerrian erroldatutako biztanleak 1.392 ziren. Familiak 532 ziren, horien artean 102 pertsona bakarrekoak ziren (43 bakarrik bizi ziren gizonak eta 59 bakarrik bizi ziren emakumeak), 156 seme-alabarik gabeko familiak ziren, 223 seme-alabak dituzten bikoteak ziren eta 51 seme-alabak dituzten guraso-bakarreko familiak ziren.\n2007an 576 etxebizitza zeuden, 537 familiaren etxebizitza nagusia ziren, 20 bigarren erresidentzia ziren eta 20 hutsik zeuden. 492 etxeak ziren eta 81 apartamentuak ziren. 537 etxebizitza nagusietatik 427 bere jabearen bizilekua ziren, 90 alokairuan okupaturik zeuden eta 20 doan lagata zeuden; 5 etxek gela bat zuten, 19 etxek bi zituzten, 66 etxek hiru zituzten, 144 etxek lau zituzten eta 303 etxek bost zituzten. 488 etxek euren parking plaza propioa zuten azpian. 169 etxetan ibilgailu bat zegoen eta 345 etxetan bat baino gehiago zituzten.\nArenthon udalerriko biztanleria-piramidea 2009an .\n2007an lan egiteko adina zuten pertsonak 954 ziren, horien artean 742 aktiboak ziren eta 212 inaktiboak ziren. 742 pertsona aktiboetatik 704 lanean zeuden (374 gizon eta 330 emakume) eta 39 langabezian zeuden (17 gizon eta 22 emakume). 212 pertsona inaktiboetatik 78 erretiraturik zeuden, 66 ikasten zeuden eta 68 "bestelako inaktibo" gisa sailkaturik zeuden.\n2009an Arenthon udalerrian 534 unitate fiskal zeuden, 1.418,5 pertsonek osaturik. Pertsona bakoitzeko diru-sarrera fiskalaren mediana urteko 25.275 euro zen.\n2007an zeuden 67 komertzioetatik, 3 erauzte enpresak ziren, 1 material elektrikoaren fabrikazioko enpresa zen, 1 garraiorako elementuen fabrikazioko enpresa zen, 5 bestelako produktu industrialen fabrikazioko enpresak ziren, 13 eraikuntza enpresak ziren, 17 ibilgailuen saltze eta konpontze enpresak ziren, 3 garraio enpresak ziren, 3 ostalaritza eta jatetxe enpresak ziren, 2 finantziazio enpresak ziren, 4 higiezinen enpresak ziren, 5 zerbitzu enpresak ziren, 2 administrazio publikoko enpresak ziren eta 8 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 19 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 3 igeltseroak, 1 margolaria, 4 zurginak, 1 iturgina, 3 argiketariak, 3 ile apaindegiak, 2 jatetxeak eta 1 higiezinen agentzia.\n2000. urtean Arenthon udalerrian 24 nekazaritza-ustiategi zeuden, 768 hektarea erabiltzen.\nScientrier (0,8 km)\nFaucigny (2,4 km)\nContamine-sur-Arve (2,5 km)\nCornier (2,9 km)\nAmancy (3,6 km)\nPeillonnex (4,5 km)\nLa Roche-sur-Foron (4,6 km)\nMarcellaz (4,7 km)\nSaint-Jean-de-Tholome (5,0 km)\nPers-Jussy (5,2 km)\nEtaux (5,3 km)\nNangy (5,7 km)\nSaint-Pierre-en-Faucigny (5,8 km)\nFillinges (5,9 km)\nSaint-Sixt (5,9 km)\nBNF: 152742783 (data)\nOrriaren azken aldaketa: 13 otsaila 2021, 05:40.


Noiz egingo dute independentziaren galdeketa Katalunian? • ZUZEU\nZazpi baldintzen arabera erabakiko dute Katalunian galdeketa noiz egin, beti ere 2014 urtea amaitu aurretik, ERC-CiU itunak jaso duen moduan. VilaWeb-en Pere Cardus i Cardellac-ek emandako arrazoiak laburtu eta euskaratuta daude hemen.\nGaldeketa antolatzearen eginkizuna hartu duten CiU eta ERC alderdien ‘A’ planak independentziaren erreferenduma du helburu. 2013ko abenduaren 31 da galdeketa noiz izango den erabakitzeko epe muga, eta 2014a gauzatzeko urtea. Hainbat inguruabarren arabera mugituko da galdeketa egutegian zehar. Halere, Espainiak galaraztea erabakitzen badu, oso posiblea berau, ‘B’ plana ere badute batzuek buruan. Hauteskundeetan alderdi independentistak batera aurkeztuko lirateke, programan independentzia jasoz, eta plebiszitu liratekeen bozetan gehiengoa lortuz gero independentzia aldarrikatuko lukete parlamentuan.\nDena den, ‘A’ planak oraindik zutik dirau, eta hauek dira galdeketaren eguna erabaki dezaketen 7 arrazoi (Jatorrizko artikulua VIlaweb-en, katalunieraz)\nEskoziako erreferenduma: 2014ko irailaren 18an izango da. Gaur gaurkoz eskoziarrek independentziaren aldekoak erdia baino gehiago izango ez direla aurreikusten dute inkesta guztiek. Hala balitz, Eskoziaren ezezkoa Kataluniako independentisten kaltean izan daitekeela pentsatzen dute batzuk. Aitzitik, egun berean ere egin daiteke Katalunian, hala nazioarteko gai gisa kokatuz bi auziak egun berean. Diada-ren balizko arrakastak, irailaren 11an, independentisten indarra hauspotu dezake.\nEuropako hauteskundeak: Maiatzaren 25ean egingo dira Espainian Europako bozak. Galdeketa egun berean egiteak Europan zilegitasuna eman liokeela aipatu da. Baina, Europako instituzioek kataluniarren eskakizunekin izandako jarrera hotzak eta balizko Europatik kontrako erreakzioa jasotzearen aukerak hipotesi hau ahuldu du.\nAurrekontua eta defizitaren helburua: 4.500 milioi euroko mozketa egin behar du Generalitateak, BPGren %0,7ko defizitaren helburua betetzeko. Murrizketak Kataluniako ongizate maila larriki urratuko luke. Katalunian helburua ez betetzeko aukera du, baina horrek Espainiaren esku-hartze zuzena ahalbidetuko luke. Erantzun azkarra behar lukete edo mozketaren erruz hedatutako krisiak edo interbentzio mehatxuak.\nGizarte zibilaren presioa: Iazko irailaren 11n gerta bezala, gizarteak bultzatu ditzake agintari politikoak urrats bat aurrera egitera. 2013koan ANC eta Omnium erakundeek eta beste hainbat eragilek mobilizazio jendetsua lortu eta egitasmo zuzenak abiatuko dituzte. Gehiengo independentista zabaltzeko aukera du gizarteak instituzioak galdeketa aurreratzera behartzeraino.\nEspainiaren erasokortasuna: Bideorria osatzeko faktore ezinbestekoa da Espainiako estatuak izango duen erantzuna. Momentuz ezezko borobila argia da. Galdeketa gauzatzeko pausuak eman ahala Espainiak agintari politiko kataluniarrak epaileen aurrean jartzeko erabakia har dezake. Zenbat eta erasokorragoa izan Espainiaren jarrera, orduan eta handiagoa izango da galdeketa edo plebiszitu bozak aurreratzeko beharra.\nGobernuaren kolapsoa: Generalitateari egonkortasuna ematen dion ERC eta CiUk hitzartutako bidea betetzen ez bada ituna pikutara joan daiteke, Artur Maspresidentea bakarrik utziz. Kasu horretan PSCn aurkitu behar luke CiUk makulua, edo bozak deitu. Hauteskunde emaitza berriek jakin ezin diren ondorioak lituzke. CiU eta ERCren hitzarmenak dio 2013ko abenduaren 31rako zehaztu egon behar duela egunak.\nMunduko futbol kopa: 2014ko uztailean Brasilen jokatuko da futbol kopa garrantzitsua. ‘La Roja’ taldearen balizko arrakastak Espainiarekiko atxikimendua adierazgarriago egingo luke, baita Katalunian ere. Estatu berriaren aldekoen kontra joka dezake futbol arrakasta batek.\nZer duzu buruan “Noiz egingo dute independentziaren galdeketa Katalunian?”-ri buruz\nzuzeu 2013-04-02 10:00


'Bizkaiko Batzar Nagusiak, ezagutu' erakusketea ikusteko aukerea barikuan amaituko da - bizkaie.biz\nBizkaie! 2021-07-26 10:47 Kulturea\nBilbon, Getxon eta Portugaleten egon ostean, Durangon egongo da garagarrilaren 30era arte.\nBizkaiko Batzar Nagusiak, ezagutu erakusketeak Durangon zarratuko dau bariku honetan lurraldean zehar egin dauen ibilbidea. Bizkaiko Batzar Nagusiak erakundeak, Europako sistema parlamentario zaharrenetako baten inportantzia historikoa, soziala eta kulturala erakusten dauen erakusketa ibiltaria hartuko dauen azkenengo eskualdea Durangaldea izatea gura izan dabe, Bizkaiko Batzar Nagusiak erakundeak babestutako erakusketea azkenengo lau hilebeteetan lurraldeko ganerako eskualdeetan zehar ibili ostean, Bilbon, Getxon eta Portugaleten be egon da.\nAna Otadui Biteri Bizkaiko Batzar Nagusiak erakundeko buruak azpimarratu dauenez, milaka persona joan dira, bertaratu barik, bizkaitar guztien etxea dan honetara, Batzar Nagusien funtzino parlamentarioan eta ondare kultural aberatsean eragin gura izan dogu, izan be, hori guztia ezezaguna da persona askorentzat, bertako ordezkari politikoek egunerokotasunean danokan eragina daben erabagi garrantzitsuak hartzen dituan arren. Halanda be, badakigu nor garan eta guk egiten dogunaren inguruan ezjakintasun handia dagoala, gogorarazo dau Otaduik..\nBizkaiko Batzar Nagusiak, ezagutuz erakusketea formatu handiko 12 panelek osotzen dabe eta erakunde parlamentario moduan dauen eskumen-egitura zabala azaltzen dau, baita batzen dauen kultur ondarea be. Erakusketan ibilbide xumea eskaintzen da bere lau egoitzetako (Bilbo, Gernika, Abellaneda eta Gerediaga) ondasunak ardatz hartuta, Gernikako Batzarretxean zehaztasun handiagoagaz geldituz, Gernikako Arbolea demokraziaren, askatasunaren eta bakearen euskal sinboloaren babeslekua dalako.


“Elkarrekin indartsuagoak gara, elkartuta lor dezakegu”, aldarrikatu dute Nafarroako Esku-hartze Sozialeko langileek | LAB SINDIKATUA\nEkintza Sindikala “Elkarrekin indartsuagoak gara, elkartuta lor dezakegu”, aldarrikatu dute Nafarroako Esku-hartze Sozialeko langileek\nNafarroako Esku-hatze Sozialeko langileek 24 orduko greba egin dute, baita mobilizazioak gauzatu ere, ANEIS patronalari argi eta garbi esateko hitzarmen duina behar dela sektorean.\nIruñean egindako manifestazioaren bukaeran LABetik nabarmendu dugun bezala, “langileok ezin dugu minutu bat gehiago iraun egoera honetan, hutsaren hurrengo sentiarazten gaituzten egoera honetan; ANISen gutiziek ez dute lekurik negoziazioan eta jada nahikoa galdu dugu beren pribilegioen eta etekinen erruz. Konpromiso argia eskatzen diogu ANISi: abenduaren 2rako aurreikusita dagoen hurrengo negoziazio-bilera baino lehen bere proposamen berriaz informazioa eman diezagutela, LABen planteamenduak onartuz, eta, horrekin batera, lehen hitzarmena sinatzea erraztuz, sektore osorako hitzarmen duin bat, langileon beharrei erantzungo dien hitzarmen duina”.\nGure iritziz, “ANEIS patronalak oso helburu pribatu argiak ditu negoziazio horretan, eta eskakizun horiek ez dute zerikusirik interes orokorrarekin, zerbitzuen interesarekin, erabiltzaileen interesarekin eta profesionalen interesarekin. ANEIS ari da kudeatzen sektorea bere kortijoa balitz bezala, gizarte-arloko lurjabeen estiloan”.\nAzken aste hauetako bultzada mobilizatzaileari esker, negoziazioaren puntu garrantzitsu bat desblokeatzea lortu dugu, Nafarroako Gobernuak lehen hitzarmen kolektiboa finantzatzeko konpromisoa hartzea lortu dugu eta, gainera, aurrekontu-partida bikoiztea lortu dugu, EH Bilduk aurrekontuen negoziazioetan aurkeztutako proposamenari esker. Guztira 3 milioi, 2021eko bigarren seihilekoan hitzarmena abian jartzeko, bai eta Gobernuak plegu guztiak berriro lizitatzeko konpromisoa ere, hitzarmena lehenbailehen martxan jarri ahal izateko: “Nork esan behar zigun Nafarroako Gobernua mugituko genuela? Bai ba, lortu dugu eta zorionak, harro egoteko moduan gaude, ahalegina egin dugulako. Urrats hori ezinbestekoa zen negoziazioa desblokeatzeko, baina salatzen dugu ANEIS patronala ere hitzarmenaren sinadura blokeatzen ari zela, eta oraindik ere blokeatzen ari dela”.\nHortaz, Gobernuak fitxa mugitu du eta orain patronalari dagokio desblokeatzea: “Ez digute batere erraz jarriko, baina ez dugu huts egingo; badakigu ez dela erraza, baina elkarrekin indartsuagoak gara, elkartuta lor dezakegu”.


Haurtzaroko trazuaren azterketak pilula antisorgailuak eta erretzea arrisku faktore gisa identifikatzen ditu - Medikuntza bloga 2022\nHaurtzaroko trazuaren azterketak pilula antisorgailuak eta erretzea arrisku faktore gisa identifikatzen ditu\nIkertzaileek haurtzaroko iktusari buruzko jarraibide argiak eskatzen dituzte, azaroko Acta Paediatrica aldizkarian argitaratutako ikerketa batek diagnostikorako, ikerketarako eta tratamendurako denbora-tartean aldakuntza handiak aurkitu ostean.\nEra berean, errehabilitazio zerbitzu egokien garapena ikusteko gogotsu daude, jarraipen-azterketa baten ondoren, iktus batetik bizirik atera ziren haurren % 85ek disfuntzio neurologikoa edo mugak zituela.\nSten Christerson doktoreak zazpi urteko epean lehen iktusa jasan zuten ume guztien erregistroak aztertu zituen Uppsala-Orebro Osasun Eskualdean, Suediako biztanleriaren bostena hartzen duena.\nArrisku-faktoreak ahozko antisorgailuen eta tabakoaren edo anemiaren ondorio konbinatuak barne hartzen zituela ikusi zuen eta iktusa izateak haurren eguneroko bizitzan eta errendimendu gehienetan eragin handia zuela eta familia osoan eragina izan zuen.\n"Ikerlanaren helburua izan zen intzidentzia, sintomak eta seinaleak aurkeztea, diagnostikorako denbora-tartea, ikerketa medikoak, arrisku-faktoreak eta haurtzaroko iktusaren epe laburreko emaitzak ebaluatzea", dio Christerson doktoreak Errehabilitazio Ikerketa Zentroko eta Pediatria Klinikako. Orebro Unibertsitate Ospitalea. Bo Stromberg doktorearekin batera idatzitako aldizkariko bigarren artikulu batek ikertzaileek hasierako ikerketan identifikatutako haurren epe luzerako emaitzak jasotzen ditu.\n"Haurtzaroko trazua 28 egun eta 18 urte bitartean gertatzen den gertaera zerebrobaskular gisa definitzen da", azaldu du Christerson doktoreak. "Europan eta Estatu Batuetan egindako ikerketek aurkitu dute haurtzaroko iktusak urtean 100.000 bakoitzeko 2,1 eta 13 haur artean eragiten duela eta 1,8ko intzidentzia aurkitu dugu. Haurtzaroko iktusa ez den arren haurtzaroko beste gaixotasun asko bezain ohikoa, larria da. epe luzerako osasun gaitz nabarmena eta ezintasun funtzional larriak eragiten dituen egoera".\nErregistroetatik berrogeita hamaika haur -23 mutil eta 28 neska- identifikatu zituzten eta bizirik irten ziren 47 haurretatik 46 1,6 eta 8,6 urte geroago (mediana: 4,2 urte) jarraitu zuten euren trazuaren epe luzerako ondorioak zehazteko. Ikertzaileek ezin izan zuten paziente bat aurkitu eta lau hil ziren, bi fase akutuan eta bi geroago.\nHasierako ikerketaren ondorio nagusiak hauek izan ziren:\n* %51ek arteria iskemiko iktusa (AIS), %41ek traumatismorik gabeko iktus hemorragiko bat (HS) eta %8k sinus beno-iktus bat izan zuen. Lehenengo trazuaren adina zazpi hilabetetik 18 urtera bitartekoa zen eta batez besteko adina 13 urtekoa zen.\n* Haurren heren batek azpiko gaixotasun kronikoak zituen eta heren batek malformazio baskularrak zituen. Beste herenak arrisku-faktoreak bereganatu zituen, hala nola infekzio akutuak, anemia, hanturatutako odol-hodiak varicela eta lepoko traumatismoaren ostean. Kategoria honetan ahozko antisorgailuak erabiltzen zituzten sei neska ere sartzen ziren, 15 eta 19 urte bitarteko Suediako emakumeen % 40k, esaterako.\nDiagnostikorako denbora osoa luzea izan zen eta tratamendua aldatu egin zen:\n* Haurren heren bat baino gutxiago (%31) sei orduko epean diagnostikatu zuten, gaixoaren, gurasoen edo medikuaren atzerapenengatik. Pazienteek sei ordu baino gehiago pasatzeko probabilitate handiagoa zuten AIS baino gehiago HS bazuten, azken honen sintomak sarritan bereizgarriagoak eta kezkagarriagoak izaten baitira.\n* Haurrei egindako diagnostiko-probetan eta haiei emandako tratamenduan ere aldakuntza handiak zeuden, adibidez, antikoagulanteak agindu zitzaizkien ala ez.\nEtengabeko osasun arazoak oso ohikoak ziren:\n* Bizirik iraun zuten haurren % 85ek bereganatutako narriaduraren bat zuten. %65ek narriadura neurologikoa zuten, moderatua izan zen kasuen %24an eta larria %15ean. Urritasun ohikoena (% 43) gorputzaren erdiaren paralisia izan zen. %64k eskola-jardueran eta parte-hartzean eragina izan zuten gabeziak zituen eta hori moderatua izan zen kasuen %21ean eta larria %17an.\n* Seme-alaben osasunarekin lotutako bizi-kalitatea nabarmen baxuagoa zen haur osasuntsuekin alderatuta eta gurasoen erdiak baino gehiagok jakinarazi zuten haien seme-alabek eguneroko funtzioak betetzeko zailtasunak zituela edo ezin zutela. Besteak beste: ikaskuntza, komunikazioa, mugikortasuna, zaintza pertsonala, beste pertsonekin harremana eta etxeko bizitza.\n"Haurren trazua gaixotasun larria da, epe luzerako osasun gaitz handia eta ezintasun funtzional larriak eragiten dituena", ondorioztatu du Christerson doktoreak. "Gure ikerketan haurren % 8 hil ziren eta bizirik atera zirenen % 85 disfuntzio edo muga neurologikoekin geratu ziren.\n"Irabide argiak behar dira haurtzaroko iktusaren diagnostiko eta tratamendu koherenteagoa emateko eta gure azterketak epe luzerako errehabilitazio zerbitzuen beharra ere azpimarratzen du. Era berean, benetako kezkak sortzen ditu ahozko antisorgailuak hartzen dituzten neska gazteei buruz, eta erretzen edo anemia burdin eskasia duten neska gazteei buruz. Uste dugu garrantzitsua dela anemia maila egiaztatzea ahozko antisorgailuak errezetatu aurretik, behar den moduan burdinazko pilulak errezetatzea eta erretzeak dakartzan arriskuak azpimarratzea".


October 2013 – GUARDETXEA\nSURFINITY IN SOUND\nAzaroak 9 larunbata, 20:30 AYO SILVER! eta SURFILMFESTIBAL-ek aurkezten dute… “SURFINITY IN SOUND”, musika, zine eta surf konbinazio bat, eszena berezi horren protagonista adierazgarrienetakoekin. The Growlers izango da gaueko protagonista, Kaliforniako bandarik karismatikoenetako bat, berezko estiloa daukana. Tomorrows Tulips-ekin batera ariko dira, hauek ere kaliforniarrak, Alex Knost surflari profesional ezagunaren taldea. Kontzertu doble bat osatuko … Continued\nSTATIC – Sofa Tunes label night\nAzaroak 16 larunbata – 21:00-1:00 8€ takillan. Line Up: Logical Disorder (Sofa tunes) Lespoit Underground & Adult Video A/V (Sofa Tunes) Kino Internacional & Inesfera (Textures) Ilustrazio erakusketa Connor Noctambus -en eskutik (Kriatura erakusketa) Azaroak 16 Guardetxean “Sofa Tunes” label berria aurkeztuko da ekitaldi potente baten bidez. Avant-tech, Trip Hop, Idm, Electronika berria, noise-etik gertu dauden … Continued\nQUE OS DEM, CABARET-POP\nAZAROAK 8 – 22:00 – 6€ Zer gertatuko litzateke bikote nekatu baten eguneroko elkarrizketa hutsala kabaret generora eramango bazenu, zeremonia-maisua, musika saioak, eta abarrekin? Antzezlana ikustera etorri beharko zara hau aztertzeko. Iraupena: Ordu 1 Aktoreak: Nerea Alzaga // Javier Benito // José Antonio Jiménez // Conchi Landa // Ania Escudero // Josune Nava // Maribel … Continued\nURRIAK 25 OSTIRALA 18:00TAN Ilia Mayer musika ekoizlea eta artista grafikoa da. Noise-tik Dub-era, minimal eta ambient ildotik ere, bidaiatzen duten bat-bateko konposizioak dira bere zuzenekoak. Testura maila anitzekoak, soinu paisaiak eraikitzen dihoa, eraldaturiko landa grabazioak gehituz ere. Antzerki eta dantza konpainiekin lanean ibilia, Disboot eta Discontinu records zigiluen … Continued\nHIP HOP JAIA\nAZAROAK 2 LARUNBATA Hasiera 21:30H . Kontzertuak 22:15-1:00 4euros /sarrera HIP HOP Jaia ! Caste & Itoitz & Caracrimen, Sulphuro & De Alejandro, Neat & Sidi, Torke y Jeque– ren … Continued\nURRIAK 25 OSTIRALA 24:00TAN Ponte BOMB! Elektronika, Dub-a, Funketa, Ghetto sounds, afrika erritmoak… dantzarako soinu eklektikoak . Saio honetan BUEN SALVAJE Pello Gutierrez eta Lander Ezkurra-ren irudiekin dator, Nokodek-erako sortu berriak. Pump, up the jam. Ponte, ponte ponte ponte ponte… BOMB! … Continued\nURRIAK 26 LARUNBATA 01:00TAN Musika elektroniko konplexua eta unibertsoko irudiak jaialdia ixteko. Footwork, hip hop, underground resistance, dantzarako elektronika, konstelazioak, planetak eta zulo beltzak. Zuzenezko ikus-entzunezkoa Nokodeken edizio berri bat ospatzeko. ____________________________________________________________________________\nPAUK + DEREPENTE\nURRIAK 26 LARUNBATA 24:00TAN Pau Cabruja-ren ezizena da (Bartzelona 1978), musikari elektronikoa eta diziplina anitzeko sortzailea, Bartzelonako ikus-entzuteko mundutik dator. Pau gaztetxoa kontserbatorioko klaseetara zihoan aldi berean, Pauk hasiberri bat Pacman-en melodiarekin eta bere Casio berriaren soinuekin jolasean zebilen. Discontinu records zigiluarekin Insekt album debuta 2008an kaleratu zuenetik, oso bereizia den soinua garatu du: segida … Continued\nDR RES + RÚKULA:\nURRIAK 26 LARUNBATA 23:00TAN Dr Res-ek disko berria aurkezten du, Disboot–en eskutik. Zigilu bartzelonarrak aurtengo artista talde berrien artean editaturiko erreferentzia da. Zuzeneko saio honi Rúkula-ko irudi seta gehitzen zaio. Abstrakzioraino eramandako dokumentaleko irudiekin sortutako txuri-beltz saio bat dakar. David Torres-ek (Dr.Res) Techno, Dubstep eta elektronika esperimentala bezalako lurraldeak esploratzen ditu bere … Continued\nURRIAK 26 LARUNBATA 22:00TAN Simon Williams-en bakarkako proiektu berria da Sunny Graves, 2002 urteaz geroztik Bartzelonan diharduen musikari eta produktore elektronikoa, Jahbitat bezela ezagutzen zena, eta NARWHAL (Station 55 Records) bikoaren erdia Cristian Subirà-rekin batera. Sunny Graves bere azken diska aurkeztera dator estreinuan. Musika munduko langile nekaezinak … Continued\nURRIAK 26 LARUNBATA 21:00TAN Uge Pañeda (Gijón, 1980) eta Ana Quiroga (Mieres, 1985) Las CasiCasiotone (LCC) dira. Bi asturiar artista hauek musika elektroniko experimentala, ikus-entzuteko artea eta heziketa arloan dauden hainbat proiektutan dabiltza. Hauen lana musika experimentalaren produkzioan eta soinu diseinuaren inguruan dabil batez ere. Instrumentu birtualen bidez, analojiko zein landa grabazioen bidez, experimentazio … Continued\nJON MARTÍN, PARALUX Y TZESNE: PALIMPESTO\nURRIAK 26 LARUNBATA 20:00TAN “.. Palimpestotik” abentura olerkia da, paperetik eszenatokira eramana zuzeneko zinearen teknikak erabiliz. Marrazkilari bat soinu manipulatorerekin COMPINTXATUa, testu esatari baten ahotsaz TURBADA dagoen bideo aktibista batek gidatua. Laukote informala marrazki ANIMAtuaen filmean. ________________________________________________________________________________________\nZUEK + SELECCIÓN DE VÍDEO DOMÉSTICO\nURRIAK 26 LARUNBATA 19:00TAN Zuek eta haien kamerak, zuek eta gure begiak. Oroitzapenetan ezin iltzatu eta bideo magnetikoetan txertatu zenituzten momentuak musikatuko, soinu girotuko ditu Zuek musikariak. Hautsak hartutako kaxa anonimoetatik heldu dira irudi hauek, VHS- an eta Super8- an. Haien hautaketa bati aurre egin eta bizitza pusketen filmari soinu banda jarriko dio. ________________________________________________________________________________________\nMIGUEL MARIÑO: FOMOS FICANDO SÓS “We were left alone”\nURRIAK 26 LARUNBATA 18:00TAN Miguel Mariño eta Sisco Lariño-k 16mm-tako zeluloide loop-en bidez eratutako zinema zabaldua aurkezten digute. Fomos ficando sós bidaia da, itsasoz haraindiko horizonteetako kinka larrietatik, gau ibilbide bat bakardadearen sakonetan, itsasotik ibilbide bat bidea eta helmuga ere dena, babeslekua dena baina ihesaldi bat ere. Erakusketa filmikoko testuinguruaren … Continued\nURRIAK 25 OSTIRALA 23:00TAN Musikari eta bideo artista baten arteko lankidetzatik sortzen da ikus-entzunezko proiektu hau. Pantaila poligonal batean bat egiten duten soinu garaikide eta bideo proiekzio azken teknikak erabiltzen dituzten irudi iradokitzaileak dakarzkiguna, haien izaera noirikoa errealitatea bilakatuz. Ikuslegoaren zentzumenak ez dira epel geratuko. INFO+ ______________________________________________________________________________________\nURRIAK 25 OSTIRALA 22:00TAN MUSIC KOMITE (“Sweet Bombs” (Discontinu records, 2013) diskaren estreinua gure artean. Bartzelonako Discontinu records-eko kideek Cadiz-goen lan berri hau editatzen dute. Kataluinan zehar tour txiki batean ibili ondoren Nokodekera datoz beraien ikus-entzutezko zuzenekoa aurkeztera. Bere musika zinema … Continued\nURRIAK 25 OSTIRALA 19:00TAN Mudoh elktronika-elektronika da, dijitala, software-a. Etxean sortutako 10 abesti. Gaurko eta atzoko musikari elektronikoei 10 omenaldi, euskaldunak eta europearrak, betidanik liluratu eta miresten dituenak, hauen jarraitzale eta ikasle. Zuzeneko hau pelikula irudi ezagungarriak hartu eta kontzertuaren 40 minutuetan zehar zentzu berri bat ematen die, … Continued\nURRIAK 25 OSTIRALA 20:00TAN Donostian jaiotako banda, Rumano Power, Tocado Hundido etaIon Grijalbo-k eratzen dute Mänttäk. Nonbait, Islandiako herri batetik hartu dute izena. Hauen musikak soinu harresi hotzak eraikitzen ditu, testuraz beteak eta inoiz egon ez garen lekuetara garamatzate, musikarekin margotzen dute. Tempo geldoko zinema irudiz betetzen dute zuzenekoa, sekuentzia arraro zein exotikoekin.\nTrilogía de la quietud\nTrilogía de la Quietud Jan-M.Iversen musikari norbegiarra eta bertako Tzesne-ren arteko elkarlanetik jaiotako soinu-pelikulak biltzen ditu. hiru pelikula hauek, VRAK (2013), BUG (2013) eta DIGNA TOWN (2012), espazio-denbora konposizio material bezela erabiltzen dute, ikuspegi ezberdin batetik kasuz-kasu. Nahiz eta trilogi hau batasun bat izan, banan bana gozatzeko piezak badira ere. _______________________________________________________________________________________


Hizkuntza eskubideen urraketak 2019an –\nHizkuntza Eskubideen Behatokiak eguneko bi kexa jaso zituen 2019an zehar, eta begi bistakoa da hori izerbergaren punta besterik ez dela. Bere hizkuntza eskubideak urratuak diren bakoitzean euskaldun orok kexa bat erregistratuko balu Akuilu aplikazioa erori egingo zen, bakoitzak ia egunero ordubete eskaini beharko genioke salaketak idazteari eta Behatokiak Volkswagenek baino langile gehiago (behar) lituzke.\nJOSE ARDAIZ GANUZA (BERRIA)\n737 kexa horiek sakon aztertu ditu Behatokiak eta “Hizkuntza Eskubideen Egoera 2019” txostena plazaratu du hizkuntza eskubideen urraketen argazki zehatza osatzeko. “Euskaraz bizitzeko oztopoak eta euskaraz jarduteko ezintasunak agerian jartzea da txosten honen helburua. Hizkuntzarekiko berdintasun ezak sortzen dituen ondorioak azaleratzeko ezinbesteteko tresna” dela azaldu du Agurne Gaubeka Behatokiko zuzendariak.\nTxostenak hainbat eremutan jasotako urraketak biltzen ditu:\nOsasungintza: “Osasun asistentzia egokia izateko eskubideaz ari garenean, herritarren berezko hizkuntzan emandako asistentziaz ari gara”, dio Gaubekak. Hori, ordea, ez da errespetatzen egungo osasun sisteman. Osakidetzako hiru langiletik batek du ziurtatuta bere lanpostuari dagokion hizkuntz profila eta Osasunbidean langile euskaldunen kopurua ez da %0,5era iristen. Ipar Euskal Herrian egoera are okerragoa da.\nPoliziak: hizkuntza eskubideen urraketekin lotuta, aurrekoetan baina ondorio latzagoak jasan dituzte hainbat herritarrek, Mozal Legea tarteko. Poliziak dira modu erasokor eta oldarkorrenean erantzuten dutenak herritar batek bere hizkuntza eskubideak bete daitezela eskatuz gero, eta gainera, errepresio mota ezberdinak jasateko aukerak biderkatu egiten dira. Horregatik, herritarren eskubideak betearazteko “oztopo gehien dituen sektorea” dela gogorarazi du Gaubekak.\nErtzainen %45ak dute egiaztatuta gutxiengo hizkuntz gaitasuna, Ertzaintzaren arabera.\nNafarroako Justizia eta Barne Departamentuan %0,1 dira.\nUdaltzainen kasuan, desorekak bere horretan jarraitzen du zenbait udalerritan, plaza berrietarako deialdietan ez baita hizkuntz eskakizunik egiten. “Adibidez, Gasteizen 2019an atera ziren plazen %62ak ez du derrigortasun datarik edo Barakaldo bezalako udaletako urte bereko plazetan %95ak”, salatu du Behatokiak.\nJustizia: gaztelania hutsean funtzionatzen du orohar. Itzulpengintza zerbitzua eskatuz gero, euskalduna kaltetua izan ohi da sortzen diren zenbait arazo eta denbora epeen erruz. Horrek, besteak beste, “defentsa-eskubidea eta babes eragingarrirako eskubidea” kaltetzen dituela azpimarratzen dut txostenak.\nHezkuntza: egoerak ez duela hobera egin adierazi dute Behatokitik. Nafarroako ikasleek arazo oso handiak dauzkate hezkuntza euskaraz jasotzeko, Haur Hezkuntzan ez dutelako murgiltze eredua bermatuta eta, ondoren, euskarazko eskaintza murrizten doalako ia desagertu arte. Ipar Euskal Herrian euskara ez da ofiziala, horrek suposatzen duen guztiarekin… EAEri begira Behatokiak honakoa dio: “ereduen sistemak ez du euskara maila osoa bermatzen, eta langileen artean oraindik ere desoreka handiak daude”.\nNafarroako hezkuntza esparru ezberdinetan euskarak bizi duen egoera azaltzen duten hainbat elkarrizketa egin ditugu azkenaldian ZuZeun:\nAdministrazio jarduera orokorrak: Frantziako zein Espainiako Estatuetako administrazioetan hizkuntza- eskubideak urratzen dira hainbat eremutan, hala nola: posta zerbitzua, gizarte-segurantzaren zerbitzuak, garraiobideak, ogasuna zein erregistro zibileko bulegoetan.\nUdalak eta herriko etxeak: herritarren salaketen arabera udalen jakinarazpen, isun, baliabide elektroniko, seinale eta kartel zein oharretan izan ziren urraketak. Zerbitzu zuzenez gaindi, azpikontratatutako zerbitzuetan ere izan ziren. Horretaz gain adierazten da kasu askotan udalek antolatzen dituzten ekimenak euskaraz iragarri aren praktikan erdara hutsean izaten direla.\nLan mundua: lan munduan gaztelania eta frantsesa dira nagusi. Erakunde publikoetan zailtasun eta urraketa nabarmenak badaude, zer esanik zen zenbait esparru pribatuetan. Horretaz gain, enpresa askotan langileen euskara gaitasuna bigarren mailan uzten da.\nKultura, aisialdia eta kirola: batetik erakunde publikoek zuzenean egin ditzaketen urraketak daude, baina bestetik ez da ahaztu behar beste batzuek antolatutako ekimenetan babesle edo laguntzaile bezala ere jarduten dutela, eta hor ere hizkuntza-eskubideen errespetua betearazi behar dela.\nKontsumo eta interes orokorreko zerbitzuak: indarrean dauden araudiak kontsumo-gai guztietan gaztelania eta frantsesa bermatzera eta babestera bideratuta daude. Erdaren presentzia soilik dago legez babestua. Turismoa erakartzeko ikuspegi zehatz bati dagokionez atzerriko hizkuntzak soilik erabiltzen dira, kontutan hartu gabe euskaldunek ere zerbitzu berberak kontsumitzen dituztela.\nBehatokia: “adibiderik deigarrienetakoa da honakoa, kexu bidez jakinarazi digutena: Nafarroako Gobernuaren jabetza duen Leireko monasterio historikoa bisitatzeko bisita euskaraz egiteak 80 euroko gain-kostua du, atzerriko hizkuntzek duten berbera. Bisita gidatua gaztelaniaz egiteak, aldiz, 3,70 euro besterik ez du balio”\nTxosten honen oinarrian herritarren kexak daude. Horretarako sortu zuen Behatokiak Akuilari aplikazioa, euskaraz bizitzeko aukera egin duten pertsonei zuzendutako tresna. Edonon euskaraz jarduteko arazoak aurkitzen dituztenean, euskaraz bizitzeko nahiari eutsi, oztopoei aurre egin eta egoera hobetzeko bidea eskaini nahi du. Euskaraz bizitzeko nahia errealitate bihur dadin, zailtasunen gainetik duintasunez elkarrekin aurrera egiteko.\nÉtienne Polverel noble naffarra


EAJ-PNVk Mendebaldeko Sahararen autoderminazioaren aldeko jarrera berretsi du eta Espainiako Gobernuak Marokori emandako “besarkada” deitoratu du\nEusko Legebiltzarreko Osoko Bilkura Pedro Sanchezen jarrera errotik aldatzearen aurka agertu da, eta nazioarteko legezkotasunera itzultzeko eskatu dio. “Ez Espainiako Gobernuak ez Marokokoak ez dute saharar herriaren etorkizunaz erabaki behar. Euskadi libre batekin amesten dugunok saharar herri libre bat ere amesten dugu”, adierazi du Maitane Ipiñazarrek\n27 Apirila | Eusko Legebiltzarra\nEAJ-PNVk arbuiatu egin du Espainiako Gobernuak Mendebaldeko Saharako gatazka politikoaren inguruan emandako bira, eta konponbide justu eta iraunkorra eskatu du, saharar herriaren determinazio askerako eskubidea gauzatzea erraztuko duena. Maitane Ipiñazar legebiltzarkideak Mendebaldeko Sahara abandonatuta utzi izana aurpegiratu dio Sanchezi, nazioarteko legedia urratuz eta potentzia administratzaile gisa dituen erantzukizunak alde batera utziz. “Benetan uste al da hau dela jarraitu behar dugun bidea? Benetan uste duzu proposamen hau, erabat aldebakarrekoa, egokia dela saharar herriaren askatasunerako? Gure taldean oso argi daukagu erantzuna: ez, ez da bidea”, esan du.\nNazioarteko Zuzenbidearen eta NBEren ebazpenen araberako konponbide politikoa errazteko eskatu dio ordezkari jeltzaleak Espainiako Gobernuari; konponbidea, gaineratu du Ipiñazarrek, saharar herriaren autodeterminazio askerako eskubidea errespetatzearen alde. EAJ-PNVk beti defendatuko du nazioarteko ebazpenak eta legezkotasuna betetzea. Mendebaldeko Saharan konponbide politiko justua, iraunkorra eta elkarri onartua aurkitzeko, eztabaidan argudiatu duenez, beharrezkoa da NBEren ebazpenetan oinarritzea, saharar herriarentzako erreferendum baten bidez autodeterminazio eskubidea onartzen baitute. “Ez Espainiako Gobernuak ez Marokokoak ez dute saharar herriaren etorkizunaz erabaki behar. Herritarrek askatasunez erabaki behar dute beren etorkizuna, eta etorkizun hori ez da Marokok ezarri nahi duen autonomiaren araberakoa. Etorkizuna autodeterminazio eskubidea aitortzean datza. Euskadi libre batekin amets egiten dugunok, saharar herri aske bat ere amesten dugu”.\nEAJ-PNVk, EH Bilduk eta Elkarrekin Podemos-IUk eskatuta, Saharako Errepublika Arabiar Demokratikoa (SEAD) onartzeko eta negoziazio- eta akordio-prozesu politikoa bultzatzeko eskatu dio Eusko Legebiltzarreko Osoko Bilkurak Espainiako Gobernuari, saharar herriak bere etorkizuna askatasunean erabaki dezan. “Diputatuen Kongresuan, Senatuan eta baita Europan ere esan dugu. Eta gaur berriro eskatzen dugu Legebiltzar honetan”.\nEkimen honen defentsan, Ipiñazarrek Euskadik saharar herriarekin duen babes politikoaren eta elkartasunaren tradizio luzea azpimarratu du, eta Mendebaldeko Saharan eta Tindufeko kanpalekuetan bizi diren pertsonen bizi-baldintzak hobetzeko ahaleginak areagotzea eskatu du. “Haien baldintzak muturrekoak dira, eta bizirik irauten dute kanpotik ematen diegun laguntza humanitarioari esker. Horregatik, garrantzitsua da guztion artean gure elkartasun- eta justizia-balioak bizirik mantentzea, elkartasun horrek ahalbidetuko baitu haien bizimoduak hobetzea”.\nHerri hau, amaitu du, beti egon da eta egongo da zuekin. “Gure babesa izango duzue beti zuen herriaren egoera ikusaraztea, berehalako beharrei erantzutea eta gatazkari bidezko konponbidea bilatzea ahalbidetzen duten ekimen guztietan”.\nAPIRILAk 27 | Legez Besteko Proposamena\nLegebiltzarrak Espainiako Gobernuak Marokoko Erresumak Sahararen autonomiari buruz egindako proposamenari LBPa


Apiriletik ekainera bitartean izango dira, eta apirilaren 28rako eman behar da izena\nAzkoitiko Udalak emakumeak ahalduntzeko hiru ikastaro antolatu ditu. Maiatzean hasi eta ekainera bitartean izango dira saioak; guztiak Elkargunean. Ikastaroetan parte hartzeko plazak mugatuak dira, eta izena emateko azken eguna ostirala izango da. Azkoitiko udaletxeko harrera bulegoan –09:00etatik 14:00etara– edo berdintasuna@azkoitia.eus helbidean eman daiteke izena.\nGure emozioak nola gobernatu ikastaroa izango da aurrena hasiko dena. Pepa Rojo emakumeen ahalduntzean aditua den psikologoak gidatuko du, eta gaztelaniaz izango da. Maiatzaren 3an hasita, sei saio egingo dituzte. Asteazkenetan izango dira saioak, 15:00etatik 17:00etara. Ikastaroan parte hartzeko, langabetuek 16 euro ordaindu beharko dute, eta soldatapean lanean ari direnek 24 euro.\nBatukada Feminista ikastaroa izango da bigarrena. Ainara Sarasketak eta Arantxa Vicedok zuzenduko dute. Denera, bi orduko lau saio egingo dituzte, honako egun hauetan: maiatzaren 10ean eta 24an, eta ekainaren 7an eta 21ean. Saio horiek ere asteazkenetan izango dira, 17:30etik 19:30era. Kasu honetan, langabetuek 12 euro ordaindu beharko dute, eta soldatapeko langileek 18 euro.\nEmakumeak ahalduntzeko ikastaroetan azkena hasiko dena Generoa, emozioak eta umorea izenekoa izango da. Virginia Imaz pailazo eta ipuin kontalariak zuzenduko du, eta gaztelaniaz izango da. Maiatzaren 13an 10:00tik 14:00etara eta 15:30etik 19:30era, eta maiatzaren 20an 10:00tik 14:00etara izango dira saioak. Parte hartzeko, langabeek 16 euro ordaindu beharko dute, eta soldatapeko langileek, berriz, 24 euro.\nAinara SarasketaArantxa VicedoAzkoitiaAzkoitiko udalaEmakumeen ahalduntzeaPepa BojoVirjinia Imaz


Ruper Ordorika eta Ben Monder musikarien kontzertu paregabea New Yorken, Bernardo Atxaga Katedraren baitan | Etxepare Euskal Institutua\nRuper Ordorika eta Ben Monder musikarien kontzertu paregabea New Yorken, Bernardo Atxaga Katedraren baitan\nRuper Ordorika euskal kantariak eta Ben Monder estatubatuar gitarra-jole ospetsuak eta Ordorikaren aspaldiko kolaboratzaileak kontzertua eskaini zuten atzo, urriaren 6an, CUNYko (City University of New York) Martin Segal Theatre antzokian, 18:00etan. Etxepare Euskal Institutuaren eskutik antolatu zen ekitaldia.\n40 lagun inguru bertaratu ziren bi artistek New Yorkeko 5th Avenuen eskainitako ikuskizunera, eta erantzuna bikaina izan zen. Bernardo Atxagaren kantu batekin hasi zuten kontzertua musikariek, eta Mikel Laboaren "Gure Bazterrak"-en doinuak ere jo zituzten. Hain zuzen ere, goi mailako bi artista euskaldun horien izena daramaten Katedrei esker antolatu da kontzertua: CUNY Bernardo Atxaga Katedrako 2014ko programaren baitan eskaini da eta UPV-EHU Mikel Laboa Katedrarekin elkarlanean atera da aurrera.\nBen Monder Jazz gitarra-jole ezagunak beste artista askorekin batera jo izan du eta bakarkako lanak ere argitaratu ditu. 1995 urtetik aritu da Ruper Ordorika kantariarekin lanean, batez ere estudio barruko zereginetan, eta oraingoan bi artistak oholtza berean ikusteko aukera egon da.\nEsan bezala, Kontzertua Bernardo Atxaga Katedrako programaren baitan antolatu da; honek, egitarau akademikoaz gain, beste kontzertu bat ere antolatu du CUNYn: ostiralean, urriaren 10ean, Josu Okiñena piano joleak Aita Donostiari eskainitako hitzaldi-emanaldia eskainiko du.\nProgramaren alderdi akademikoak, berriz, “Ahanzturatik nonahiko iraganerako urratsa gaur egungo euskal narratiban” izenburupean, iragana oroitzeak azken lau hamarkadetako euskal literaturarengan izan duen eragina izango du ikergai, Mari Jose Olaziregi eta Nerea Arruti irakasleen eskutik.


FITCH-ek berretsi egin du LABORAL Kutxaren BBB+ ratinga — TUlankide MONDRAGON\nEkainean, kalifikazio-agentziak LABORAL Kutxaren epe luzeko ratinga hobetu zuen, BBBtik BBB+ra igoz.\nHil honetako berrikuspenean, agentziak berretsi egin du LABORAL Kutxaren balorazioa eta, beraz, Estatuaren beraren maila berean dago. Kalifikazio hori Estatuan egoitza duten finantza-entitate guztietan onena da, bi bankurik nazioartekotuenak kontuan hartu gabe. Horrez gain, epe laburreko kalifikazioa ere berretsi du (F2), baita “viability” edo berezko sendotasunari buruzkoa ere, babes publikoak aintzat hartu gabe (BBB mailatik BBB+ mailara).\nFitch-ek kontuan hartu du LABORAL Kutxak batez ere Euskal Herrian eta Espainiako Iparraldean jarduten duela, egoera ekonomiko egonkorrago batean.\nEpe luzeko ratingaren oinarria entitatearen sendotasun indibiduala da, eta aintzat hartzen du, batez ere, LABORAL Kutxaren arriskuen gestio ona (horren isla da sektoreko batez besteko ratioak baino hobeak izatea). Eta bereziki aipatzen ditu kapitalizazio-maila handia eta finantzaketa-egitura egokia.\nAgentziak, bestalde, LABORAL Kutxaren finantza-profil egokia, galerei aurre egiteko ahalmena eta aktiboen kalitate ona goraipatu ditu. Era berean, etorkizuneko balizko estres-egoerei aurre egiteko moduko arrisku-estaldura sendoak dituela azpimarratu du.


Arcelor Mittalek Aguraingo Sapem lantegia itxiko du - Lautada - Alea.eus\nArcelor Mittalek Aguraingo Sapem lantegia itxiko du\nErredakzioa 2020-06-30 17:18\nArcelor Mittal enpresa taldeko Sapem lantegia Agurainen. / GOOGLE MAPS\nUztailaren 31n itxiko dute Aguraingo Sapem lantegia, eta Arcelor Mittalek 11 langile utziko ditu kalean. ELA sindikatuak erabakia gaitzetsi eta langileak inguruko plantetan birkokatzea eskatu du.\nAstelehen honetan, "beranduenez" uztailaren 31n Aguraingo Sapem lantegia behin betiko itxiko duela jakinarazi die zuzendaritzak langileei. Itxieraren ondorioz, 14 langileetatik 11 langabezira joango dira; beste hiru Basauriko lantegian birkokatuko dituzte.\nArcelor Mittalek Aguraingo Sapem lantegiaren itxiera jakinarazi zuenetik sei hilabete baino gehiago igaro dira: "Jakinarazpena ustekabean egin zen, Gabonetan eta inolako justifikaziorik gabe", deitoratu du ELAk.\nPandemia garaian, Arcelor Mittal taldeak estatu mailako aldi baterako lan erregulazio espedientea (ABLEE) aurkeztu zuen; hasiera batean "ezinbesteko kausagatik", baina administrazioak ezezkoa eman zion. Ondoren, "arrazoi objektiboak" argudiatuta, beste ABLEE bat aurkeztu zuen. Espediente hori 2009. urtetik aplikatzen ari zen beste bat ordezkatzera dator, eta azken horrek aurretik zeuden baldintzak "nabarmen okertzen" zituela azaldu du sindikatuak.\nELA sindikatuak kritikatu du itxiera eta kaleratzeak "bizitzen ari garen osasun eta ekonomia krisi betean" iristea. Egoera horren "arduradun bakarra" enpresako zuzendaritza dela azpimarratu dute; sindikatuaren arabera, enpresak ez du negoziatu izan nahi hamar langile horiek gertuko plantetan birkokaktzeko aukera. Izan ere, horretarako gaitasuna duela uste dute langileen ordezkariek.\nSindikatuak erabakia gaitzetsi du: "Argi dago enpresak langileak kalean utzi nahi dituela, eta, are mingarriagoa dena, zaratarik gabe egin nahi duela". Gainera, gertatutakoa enpresaren funtzionamenduaren beste adibide bat dela salatu du ELAk: "Lanpostuen suntsiketa, ABLEE bat indarrean dagoen bitartean".


Sopela – Plentzia: IZAN BIDEA martxa igandean – Sopela.net\n2020 ekaina 18 by Willy Iruzkinik ez\nIZAN BIDEA preso eta iheslarien etxeratze bidea, elkarbizitzarako bidea eta bakerako bidea osatu nahi den ibiltarion sarea da. Konponbidearen alde kilometroak egiteko batu diren milaka eta milaka herritarrek abiatutako dinamika. Erronka ez da edonolakoa, helburua 3.127.326 km egitea baita, hau da, Euskal Herriak dituen biztanle adina kilometro.\nKilometro hauek oinez, korrika, igerian, bizikletan, dantzan, eskalatzen, piraguan, patinetan egin daitezke, betiere motorrik erabili gabe, eta horretarako hainbat aukera daude: herri eta auzoetan Sarek edota bestelako elkarte edo taldeek antolatutako ekimenetan parte hartuz; lagunartean, erronka txikiak ezarriz edo bakarka ere ekarpena egiteko aukera izango da. Informazio osoa IZAN BIDEA.\nHiru martxa Uribe Kostan.\nHalaxe da, aipaturiko Sopelatik Plentziarainoko martxaz gain, igandean ere, beste bi martxa egingo dira eskualdean. Batean Erandioko metro geltokitik irtengo da 10:00etan, eta Astrabudua, Leioa – Udondo, Lamiako, Iturbaltzeta eta Bizkaiko zubitik pasatu ondoren, 13:00etan Ereagan bukatuko da. Besteak, 11:00etan Berangoko frontoian izango du abiapuntua, eta Algortako Telletxetik eta Portu Zaharretik pasatu ostean, bat egingo du Ereagan Erandiotik datorrenarekin. (W.)


EAJ-PNV Gipuzkoako Batzar Nagusiak: EAJ-PNV-K AZPIMARRATU DU BILDU ETA PSE GIPUZKOAKO AURREKONTUEI BURUZ HITZ EGITEN ARI DIRELA.\nEAJ-PNV-K AZPIMARRATU DU BILDU ETA PSE GIPUZKOAKO AURREKONTUEI BURUZ HITZ EGITEN ARI DIRELA.\nItziar Agirre jeltzalearen ustez, “Bilduk egia ezkutatu nahi du, baina ezin du ahaztu Herri-Dirubideen Euskal Kontseiluan izandako jarrera aldaketa”.\nMartin Garitano diputatu nagusiak eta Helena Franco Ogasuneko diputatuak Batzar Nagusietan agertu dira astearteko Herri-Dirubideen Euskal Kontseiluaren bileraren berri emateko. Eztabaida hasi da, taldeek Foru Aldundiaren ordezkariei opor fiskalen gaian izandako jarrera aldaketari buruz galdetu dietenean.\nHasieran Bilduk Bizkaiko eta Arabako Foru Aldundien jarrera bera izan zuen; alegia, opor fiskalen diru-bilketa Eusko Jaurlaritzaren diru-kutxan sartzearen aurkakoa. Baina aitzitik, azkenik, jarrera aldatu zuen eta Eusko Jaurlaritzari baimena eman zion 2012an enpresek itzulitako 200 milioi euroak diru-sarrera bezala sartzeko.\nItziar Agirre jeltzalearen iritziz, “Luxemburgoko Tribunalak ez du oraindik ezarri diru-itzulketa egiteko irizpide zehatzik eta, beraz, ez du epaia baliatu”. Ildo beretik, Agirrek honakoa esan du: “EAJ-PNV batarkide taldearen eta Bizkaiko nahiz Arabako Foru Aldundien ustez, zuhurtziaz jokatu behar dugu gaia argitu arte eta ezin dugu diru hori erabili Lopez-en aginteko gobernuaren kudeaketa txarra ezkutatzeko”.\nEra berean, jeltzaleen batzarkideak segidakoa azpimarratu du: “Gipuzkoako ordezkari Martin Garitanok eta Helena Francok iritzia aldatu zuten bi astedenaldiren ondoren. Une horietan, alde batetik, Bizkaiko diputatu nagusi Jose Luis Bilbaori Gipuzkoako aurrekontua onartzeko proposamena egin zioten Bizkaia eta Arabako tesiak onartzearen truke; eta, bestetik, PSE-rekin hitz egin zuten Eusko Jaurlaritzari babesa ematearen truke Gipuzkoako aurrekontuak onartzeko. Hortaz, Bilduk eta PSEk Lopezen kontuak itxuraldatzeko hartutako erabakiak argi utzi du bi alderdien arteko negoziazioa eta akordioa”.\nHorrenbestez, Agirrek Garitano eta Francori honakoa galdetu die: “Zergatik itxuraldatu ditu Bilduk Eusko Jaurlaritzaren kontuak? Zeintzuk dira bere interesak?”. Ildo beretik, jeltzaleen hautetsiaren aburuz, “Herri-Dirubideen Euskal Kontseiluaren bileran gertatutakoa – Gipuzkoako Foru Aldundiaren ordezkarien iritzi aldaketa – ezkutatu nahi dute batzuek zein besteek; izan ere, Gipuzkoako ordezkari gorenak izandako jarrera lotsagarria izan da”.\nAzkenik, Itziar Agirrek Bildu eta PSE alderdien arteko elkarrizketa eta akordioa izan ditu hizpide: “Gipuzkoako Foru Aldundiaren 2013ko aurrekontua babesteari buruz hitz egin dute, Batzar Nagusiak eta gipuzkoarrak baztertuz; izan ere, batzarkide taldeei ez diete aurkeztu aurrekontuaren zirriborrorik”.\nEtiquetas: Araudia, Ogasuna


Txistu taldearen alboraden egutegia kaleratu du udalak : Bidasoko Hitza\nTxistu taldearen alboraden egutegia kaleratu du udalak\nTxistularien igande eta jaiegunetako egitaraua ezagutarazi du udalak; etzi Puntalean izango direla jakinarazi dute.\nHondarribiko Udalak alboradaz arduratzen den txistu taldearen egitaraua ezagutarazi du gaurkoan. Goizeko 08:00etan ekingo diote doinuei txistulariek, urtarrilaren 1ean eta abenduaren 25ean izan ezik, 09:00etan hasiko direla. Etzi, momentuz, Puntalean ariko dira, nahiz eta ez duten zehaztu abiapuntua Arma Plaza izango den.\nBertan kontsulta daiteke egitaraua.


eremuak.net webgunearen arduradunari buruzko informazioa\nPosta-helbidea: Azkuna Zentroa, Arrikibar Plaza 4, 48010 Bilbo, Bizkaia\nTelefonoa: 944 01 40 14\nHelbide elektronikoa: eremuak@eremuak.net\nWebgunean nabigatzean edo webgunearen bidezko komunikazio-eskaeren ondorioz bil daitezkeen datu pertsonalen tratamenduari eta babesari buruz duen politikaren berri ematen die Eremuakek webgunearen erabiltzaileei.\nIldo horretan, Eremuakek bermatzen du datu pertsonalak babesteko indarrean den araudia betetzen duela, hain zuzen, Datu Pertsonalak Babesteko abenduaren 13ko 15/1999 Lege Organikoan eta DBLO Garatzeko Araudia onartzen duen abenduaren 21eko 1720/2007 Errege Dekretuan jasota dagoena. Webgunea erabiltzean onartu egiten da pribatutasun-politika hau.\n1.1 Datuen bilketa, xedea eta tratamendua\n2016/679 Araudia (EB), 2016ko apirilaren 27koa, Europako Parlamentuarena eta Kontseiluarena, datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa jarraikiz, eta gaiari buruz estatuko araudiak ezarritakoarekin bat, Eremuakek izaera pertsonaleko datuen bilketari buruzko informazioa eman behar die webgunearen erabiltzaileei, eta datu horiek posta elektroniko bidez edo webgunean diren inprimakiak betez jaso daitezkeela jakinarazi. Ildo horretan, Eremuak izango da aipatutako baliabideak erabiliz bildutako datuen erantzulea.\nEra berean, erabiltzaileei jakinarazten diegu bildutako datuen tratamenduaren xedeak honako hauek direla: erabiltzaileek egindako eskaerei erantzutea eta gure kontaktuen agendan sartuz newsletterrak jaso ditzatela; gainera, web-orriaren edo sare sozialen bidez eta posta elektronikoz edo telefonoz egindako informazio-eskaerei erantzuteko ere erabil daitezke datuak.\nModu automatizatuan edo ez automatizatuan egindako eragiketa, kudeaketa eta prozedura teknikoak datu pertsonalen tratamendutzat hartzen dira, izaera pertsonaleko datuak biltzea, gordetzea, aldatzea, bidaltzea eta datu horiei buruzko beste ekintza batzuk egitea ahalbidetzen badute.\n1.2 Informazioa hirugarrenei jakinaraztea\nEremuakek erabiltzaileei jakinarazten die datu pertsonalak ez dizkiela hirugarren erakundeei lagako, salbuespen hauekin: lagapena legezko betebeharra izatea eta zerbitzu bat eskaintzeak behartu egiten badu datuak tratatzeko arduradunarekin kontratu-harremana izatera. Kasu horretan, Eremuakek erabiltzailearen berariazko baimena izan beharko du datuak hirugarren horri lagatzeko.\n1.3. Erabiltzaileen eskubideak\nDatu Pertsonalak Babesteko abenduaren 13ko 15/1999 Lege Organikoak datu pertsonalen tratamenduarekin lotutako eskubide batzuk erabiltzeko aukera ematen die interesdunei. Betiere, erabiltzailearen datuak Eremuakek tratatzen baditu. Erabiltzaileek datuak eskuratzeko, zuzentzeko, ezabatzeko eta aurka egiteko eskubidea dute, datu pertsonalen babesaren inguruan indarrean den legezko araudiaren arabera.\nEskubide horiek erabiltzaileak berak baliatu beharko ditu. Nolanahi ere, erabiltzaileak baimendutako pertsona batek ere balia ditzake, legezko ordezkari gisa. Kasu horretan, legezko ordezkariak interesdunaren izenean ari dela ziurtatzen duen dokumentazioa aurkeztu beharko du.\n1.4 Albiste-buletinak edo Newsletterrak\nEremuaken zuk emandako informazioa tratatzen dugu gure jarduerei buruzko informazioa zure helbide elektronikora bidaltzeko, besterik ez, edo guk antolatutako ekitaldietara gonbidatzeko. Emandako datuak gorde egingo ditugu zuk jarduera hori etetea eskatzen ez duzun bitartean. Datuak ez zaizkie hirugarrenei lagako, legeak lagapena egitera behartzen duen kasuetan izan ezik. Eremuaken zure datu pertsonalak erabiltzen ari ote garen egiaztatzeko eskubidea duzu, eta, beraz, datu pertsonal horietara sartzeko, zuzenak ez direnak zuzentzeko edo jaso zireneko xedeetarako beharrezkoak ez direnean ezabatzea eskatzeko eskubidea duzu.\n2. Cookieen gaineko politika\nWebgune hau erabiltzeak Cookieen gaineko Politika honek aipatzen dituen cookieen berri izatea eta instalatuko direla onartzea dakar.\n2.1. Zer dira cookieak?\nErabiltzailea web-orri jakin batzuetan sartzean haren ordenagailuan deskargatzen den fitxategia da cookiea. Cookieen bidez web-orriak aukera du, besteak beste, erabiltzailearen edo bere ekipamenduaren nabigatze-ohiturei buruzko informazioa gordetzeko eta berreskuratzeko, eta, jasotako informazioaren eta ekipamendua erabiltzeko moduaren arabera, erabiltzailea nor den igartzeko erabil daitezke. Cookieak propioak edo hirugarrenenak izan daitezke, igorle den ekipamenduaren edo domeinuaren kudeatzailearen arabera. Cookie propioak webgunearen editoreak berak kudeatzen duen ekipamenduak edo domeinuak kudeatzen ditu, eta hirugarrenen cookieak, berriz, hirugarren erakundeek kudeatzen dituzte, eta horrela eskuratutako datuak tratatzen dituzte.\n2.2. Webgune honek erabiltzen dituen cookieak\nCookie teknikoak: aukera ematen diote erabiltzaileari web-orrian, plataforman edo aplikazioan zehar nabigatzeko, eta horretan dauden aukerak edo zerbitzuak erabiltzeko. Aukera horien artean daude, besteak beste, datuen trafikoa eta komunikazioa kontrolatzea, saioa identifikatzea, sarbide mugatua duten guneetara sartzea, eskaera baten osagaiak gogoratzea, eskaera baten erosketa-prozesua gauzatzea, ekitaldi batean izena emateko edo parte hartzeko eskaera egitea, nabigazioan zehar segurtasun-osagaiak erabiltzea, bideoak edo soinuak zabaltzeko edukiak gordetzea eta sare sozialen bitartez edukiak partekatzea.\nPertsonalizatzeko cookieak: aukera ematen diote erabiltzaileari zerbitzuan sartzeko bere gailuan irizpide batzuen arabera aurrez zehaztutako ezaugarri orokor batzuekin; adibidez, hizkuntza, zerbitzura sartzeko erabiltzen den nabigatzaile mota, zerbitzura sartzeko erabiltzen den eskualdeko konfigurazioa eta abar.\nAnalisirako cookieak: guk edo hirugarrenek tratatuta, cookie horiek aukera ematen dute erabiltzaileen kopurua jakiteko; modu horretan, erabiltzaileek egiten duten argitaratutako zerbitzuen eta edukien erabilera neurtu eta estatistikoki aztertu daiteke. Horretarako, gure web-orrian erabiltzaileak egiten duen nabigazioa aztertzen da, haren nabigazio-esperientzia eta aipatutako zerbitzuak eta edukiak hobetze aldera.\neremuak.net webguneak hirugarrenen zerbitzuak erabiltzen ditu, eta haiek erabiltzaileak egiten duen gunearen erabilerari buruzko informazioa bilduko dute estatistika-xedeekin. Webgune honek Google Analytics erabiltzen du, hain zuzen, Google Inc-ek eskaintzen duen webguneentzako analisirako zerbitzua. Zerbitzu horiek eskaintzeko, informazioa biltzen duten cookieak erabiltzen dira, erabiltzailearen IP helbidea barne. Informazio hori Googlek tratatu eta bilduko du google.com webgunean jasota dauden terminoen arabera. Informazio hori hirugarrenei eman dakieke legezko betebeharra baldin bada, edo hirugarren horiek informazioa Googleren kontura prozesatzen badute.\n2.3. Nola desgaitu daiteke cookieen erabilera?\nErabiltzaileak edozein unetan desgaitu dezake webguneko cookieen funtzionamendua eta atzera bota horiek erabiltzeko emandako baimena. Nabigatzailearen konfigurazioaren bidez egin daiteke, baina horrek eragina izan dezake webean zehar nabigatzeko ahalmenean edo webaren funtzio batzuen funtzionamendu egokian.\n2.4. Kanpoko web batzuetarako estekak\nWebgunearen erabiltzaileek aukera dute esteken bidez kanpoko web batzuetara sartzeko. Erabiltzaileak web horietakoren bat bisitatzen duenean titularraren webgunetik ateratzen da eta beste web horren ingurunera sartu; bertan, beste era bateko cookieak erabil ditzakete. Titularrak ezin ditu eskuratu beste web horietako cookieetan gordetako datuak, eta ez du cookie horien gaineko erantzukizunik izango erabiltzaileak titularraren webgunea utzi eta gero.\nPribatutasuneko, Datuen babeserako eta Cookieen inguruko Politika hori buruz zalantzarik baduzu, jar zaitez gurekin harremanetan helbide elektroniko honen bidez: eremuak@eremuak.net


Aitaren etxea | 111 Akademia\nBlokeatuta dago Ismael, bere nobela berriarekin aurrera egin ezinik, argitaletxetik deika eta epea gogoratzen ari zaizkion arren. Gauzak okertu egingo dira, gainera, bere ama gaixotu egin dela-eta, aita zaharraz arduratu behar duenean. Jasone da senarraren idazlanen lehenengo irakurle eta zuzentzailea; gaztetan idazle izana, gero utzi ziona, baina azken urtean, gauetan ordenagailuaren aurrean, sekretuan berriz sortzen hasi dena. Emazteak idatzitako horretan topatuko ote du Ismaelek azkenaldian aurkitu ezin duen ahotsa? Ala bere baitan arakatu beharko du, ez dakien sekretu hori deskubritzeko? Maskulinitatea eraikitzeko eta transmititzeko moduez eta orokorrean generoak emakume eta gizonen bizitzetan duen eragin itzelaz ari da Karmele Jaioren eleberria. Baita familietan sortzen diren isiltasun esanguratsuez ere. Bere nobela anbiziotsu eta ausartena burutu du Jaiok, lurralde ezezagun batean barneratuz eta bertatik arrakastaz itzuliz.\n2021/04/15 10:12 am\nLiburu ona, Jaiok oparitu diguna: pertsonaia ondo taxutuak, deskripzio poetiko eta ederrak, eta, honelako nobeletan askotan huts egiten duena, istorioa alegia, interesgarria da eta interesez irakurtzen da.\nNik ulertu dudanaren arabera, matxismoaren kalteei buruzko nobela bat da, bai emakume eta bai gizonengan duen eragin izugarriez. Hala ere, egilea ez da panfletoan erortzen, eta kontakizun orekatu eta interesgarria burutzen du.\nInteresgarria iruditu zait Ismaelek bere aitarekin duen harreman zaila eta konplexuz betea, eta Jasonek editorearekin duena, azken batean bera ere matxismoak kutsaturiko ikuspuntu batetik hurbiltzen baitzaio gizon horri.\nEz da gogor engantxatzen zaituen nobela horietakoa, baina erraz irakurtzen da, estiloa ez delako zaila, eta gauzak modu argian daudelako azalduta (eta hori ez da gutxi!)\nEderra, borobila, bikaina! Besterik ezin da esan. Jokoz kanpo utzi nau Jaiok bere eleberri honekin, besterik itxaroten bainuen Aitaren etxea izenburuaren atzean… Zenbat eta zenbat familien ispilu itte liteke? Bilbea zein ondo garatua eta indar handiko irudi ugari: Mendi zakurrarena, gurutzegramarena… Hasi eta buka, irakurri ahala atsedenerako itxi orduko berriro ere deika daukazun horietakoa! Mila esker, Karmele!!\nIsmael protagonistak gizon askoren jokatzeko, pentsatzeko eta sentitzeko (edo sentimenduak anestesiatzeko) modua islatzen du . Beti aitaren itzalean, aitaren “gizontasun” eredu eta eskakizuna bete ezinean…\nHaren emaztea, Jasone, berriz, idazle izan nahi duena (badena), senarraren idazle karreraren menpe jartzen dena.\nEmakumezko eta gizonezkoen paperaren inguruan hausnarketa sakona eskaintzen eta eskatzen digu Karmele Jaiok liburu honetan. Bakoitzaren obsesioak eta kateatuta gaituzten zurrunbiloak ederki adierazten dituela, iruditu zait. Zaintzaren gaiak emakumezkoen barrunbean duen indar gaindiezinak, bereziki hunkitu nau.\nIrakurtzeko liburua. Ez dut uste gizonezko batzuei asko gustatuko zaienik, baina…\n2020/02/18 9:05 am\nAsko gustatzen zait Karmele Jaioren estiloa, irakurterraza eta aberatsa aldi berean, elkarrizketak justuak eta bere momentuan. Gainera, aurreko liburuekin alderatuta, literatura heldutasunera iritsita aurkitu dut honako honetan.\nPertsonaien istorio pertsonalak oso ondo garatuta daude, pixkanaka eta zatika euren iragana eta oraingo egoera osoa islatzen du; hirugarren gizonezko batek markatutako min eta konplexuak abiapuntu.\nLiburu eder honi zerbait kritikatzekotan, bi kontu, bikaintasunera iristeko: bat, narrazioa erreka batean lasai doa, baina bukaerako gertaerak ur-jausian azkarregi, agian. Bi, Ismael idazlearen pertsonaia egolatra antipatikoegia egiten da bere emaztearen jarrera ulertzeko. Ez da kapaza emakumearen buruan jarrita idazteko, eta apur bat Karmele Jaiori hori gertatzen zaio: bere pertsonaia femeninoak zoragarri daude; aldiz, gehiago kostatzen zaio gizonezkoen larruan sartzea.\n2020/02/12 3:25 pm\nIdazle gehienek diote ez dietela kritikei jaramonik egiten edo ez dituztela irakurtzen. Ez da hau Ismaelen kasua, pertsonaietako bat eta idazlea, ezin baititu burutik kendu kritikari jakin batek egiten dizkion iruzkinak. Bere emaztea den Jasonek liburutegian egiten du lan eta emanak ere ditu bere lehen pausoak letren munduan. Libe, Jasoneren lagun mina eta Ismaelen arreba da. Berlinera ihes egin zuen herri honetako gatazka politikoaren ondorioz. Eta denen artean, bi neba-arreben aita. Erabaki eta egintza guztietan presente dagoen aita. Fisikoki ez dagoenean, oroimenean egongo da.\nIsmael obsesioz beterik dago: bere obra harroa idaztea, kritikaria baretzea, bere burua justifikatzeko beharra besteen exijentzia mailan egoteko gai izan gabe … Gela propio baten falta nabari zaio Jasoneri … Libe ez da ausartzen Belgikatik Kristin bere bikotekidea ekartzera … Ea zer asmo duen Jauregi editoreak …\nBai aitak, bai Ismaelek, edo Jasonek, edo Libek, eta baita Jauregik ere, atzealde bat dute, dendoste bat. Lekuz kanpo sentitzen dira euren bizitzen errealitatean. Transmisio-kate bati erantzuten diote haien ekintzek. Bizitzak uko-egite batean harrapatu ditu.\nBatzuetan, besteen akatsak geure baitan ikustean, ez dugu ulertzen nola ez garen gai izan lehenago kontuan jausteko. Inor ez dago zalantzetatik eta arazoetatik salbuetsita; beste kontu bat da aukerekin asmatzea.\n“Aitaren etxea” izenburuko kontakizun batean ama bat egon behar da, eta badago, ospitaleratuta badago ere. Ez du kontakizunean jarduten baina esaten duen gutxia asko da, eta agerian uzten ditu senarraren prestazio eskasak (egia esan, ni neu harrituta uzten nau bere ehiza-txakurra saltzen duenean; ez dut inoiz antzekorik entzun).\nBaliteke garai batean zenbait pribilegio sumagaitzak izatea, baina gaur egun jokoz kanpo daude.\nLiburu honetan Aitaren etxeak horma lodiak eta leihoak murriztuta ditu. Leihoak handitzea eta etxea soilik aitarena ez izatea dagokigu.\n2019/12/4 10:08 pm\nIzugarri gustatu zait Karmele Jaioren azken liburua. Ismael, bere azken eleberria idazteko ezintasuna sufritzen duen idazlea, eta Jasone emaztea dira protagonistak. Libe arreba eta haien ama eta aita ere sarritan agertzen dira kontakizunean. Hari asko nahasten dira eleberrian, orainaldia eta, batez ere, lehenaldia, eta nahasketa horren emaitza paregabea izan da. Benetan, gozamena izan da liburu hau irakurri izana.\nGainera, bikain idatzita dago: Ismael eta Liberen pasarteak, bigarren pertsonan azaltzen zaizkigu (oso dotore iruditu zait beti bigarren pertsonan istorio bat kontatzea); Jasonerena, lehen pertsonan. Erabiltzen den euskera erraza eta, aldi berean, jasoa eta txukuna izan da.\nLiburu honekin Karmele Jaiok erakutsi du euskal literaturaren izarretako bat dela eta izaten jarraituko duela.\n2019/12/22 2:49 pm\nErabat ados nago aurreko kritikarekin, liburu hau balekoa da.\n“Hamabost zauri”, “Amaren eskuak”, “Zu bezain ahul” eta Musika airean atsegin izan bazenituen, eleberri honekin ere gozatu egingo duzu. Nire ustez, borobilena. Izan ere, oso eleberri ona eta sakona idatzi du Karmele Jaiok.\nHiru pertsonaia nagusiak ditu liburuak: Ismael, Jasone bere emaztea eta Libe bere arreba. Kapitulu bakoitzak amaieran testuaren hasieran edo erdian aurkitzen dugun esaldi bat du izenburu. Hau oso originala iruditu zait. Pertsonaia bakoitza bigarren pertsonan idatzitako atal bateko protagonista da. Liburua esaldi enigmatiko honekin hasten eta bukatzen da:”Tiro hutsak mendian”.\nIsmael zein Jasone idazleak dira. Jasonek testu guztiak zuzentzen dizkion arren, Ismael egilea bezala agertzen da beti. Usurpazio kasu hau ez da berria literaturan. Gogora dezagun María de Lejarragaren irudia. Haren lanak Gregorio Martínez Sierra senarrak sinatu zituen, baina ez zituen idatzi.\nLibek, Ismaelen arrebak, Berlinera egin zuen ihes, eta han Kristine bikotekidearekin bizi da, arrazoi politikoengatik. Gobernuz kanpoko erakunde batean egiten du lan. Orain aitaren etxera itzuli da, ama ospitalean baitago eta aita burua galtzen ari baita.\nIgartzen da egilea Gasteizkoa dela, eta ondo ezagutzen duela. Horrela, 15. orrialdean honako hau irakur dezakegu.” Gasteiz zabaldu egin da, tinta orbana paperean bezala”\nHasieran idatzi dudan bezala, ez da azaleko liburua, bortxaketa bezalako gaiak jorratzen baititu (behin baino gehiagotan aipatu da Iruñeko kasua), tratu txarrak, lesbianismoa, konpromiso politikoa…\nPertsonaia nagusia gizona bada ere, Ismael; istorioa emakumeen alde dago. Une jakin batean, Jasonek honako hau Ismaeli aurpegiratu zion: “Ez da inoiz sentitu emakume baten azalean. Ezta ametsetan ere”. Aldi berean, pertsonaia maskulinoa honela dago deskribatuta: “Ismaelek ez zuen hori ikusi. Hain zegoen itsu, bere estudioan sartuta, bere Obra Handia idazten”, 67.orrialdean.\nJasone ere kexatzen da Ismaelen jokabideaz.\nHainbeste gustatu zait nobela hau, laster ikusi nahiko bainuke zineman. ‘Handia’ filmaren zuzendariak animatzen ditut. Film ona egingo lukete.


Mari Luz Lozano Liburutegiaren inaugurazioa - CNT Sindikatua\nMari Luz Lozano Liburutegiaren inaugurazioa\n-Mari Luz Lozano borrokalari antifaxista nekaezina izan zen\n- Ekitaldia CNTren egoitzan izanen da\nUrriaren 30ean, larunbata, Mari Luz Lozano zangotzar ospetsuaren omenez izendaturiko liburutegia inauguratuko da Iruñean. Inaugurazio ekitaldi berezi hontan bere familia egonen da eta omenaldi txikia eginen zaio.\nMari Luz Lozano Zangotzan jaio zen 1913. urtean. Borrokalari antifaxista nekaezina izan zen, eta bertatik bertara sufritu zuen errepresioa 1936ko altxamenduaren ondoren. Ekitaldian, senide eta kide zenetistek bere biografia zabal bezain ezezagun eta zirraragarria azalduko dute. Ekitaldia agertu nahi duen orori irekia da eta CNTren egoitzan izanen da, Iruñeko Eslava kaleko 11.ean, 11:30ean.\nZentral anarkosindikalistak, hurbildu nahi direnei gonbidapena luzatu nahi die, azpimarratuz, “memoria historikoa mantentzeko, emakume anfaxista honen borrokari ikusgarritasuna ematea nahitezkoa” dela.


Biotz Alai Abesbatza Plaza\nHerri ezberdinen ohiturak ezagutzea ezinbestekoa dugu beren nortasuna ulertu ahal izateko. Getxoko 33. Nazioarteko Folklore Jaialdia ezezagunak zaizkigun musika, dantza, jantzi eta ohituretara hurbiltzeko zein gureak gogoratzeko aukera aparta da.\nUztailaren 20tik 22ra, hiru gauetan, musika eta dantza hiru ikuskizun eskainiko dizkiegu ikusleei. Hiru jatorritako taldeak arituko dira aurten: Polonia, Mexiko eta Getxo.\nWISLA konpainiak Getxora gerturatuko ditu Poloniako folklorea jaialdiaren lehenengo egunean.\nBiharamunean, bertoko ITXARTU TALDEAren txanda izango da eta euskal dantza anitz eskainiko dizkigute.\nAzkenik, COLIMAKO UNIBERTSITATEKO BALLETAK itxiko du jaialdia Mexikoko dantza koloretsu eta alaiak erakutsita.\nOsteguna 20. Wisla (Polonia)\nWisla Poloniako ibai nagusienetako baten izena da, baina baita folkloreko musika eta dantza talde honena ere. Taldea 1995eko udazkenean sortu zen eta bi hamarkada baino gehiago ibilbidean maila artistiko handia lortu dute.\nTaldeak kultura-truke askotan hartu du parte eta Poloniaren ordezkari izan da nazioarteko zenbait folklore jaialditan. Horietako gehienetan lortu du merezimendu aitormena bere kalitate artistikoari esker.\nMusikari bikainek osatutako orkestra dauka Wislak du eta taldeak non jardun, han da beti. Poloniako tradizioko dantzak dituzte programaren oinarri eta horiekin batera tradizioko kantuak eta doinuak.\nOstirala 21. Itxartu Dantza Taldea (Getxo)\nSortua izan zenetik, Itxartu Taldea elkarteak euskal dantza eta kulturaren mesederako lana burutzen du, dantzaren berrikuntza eta freskotasuna bermatzen duen irakaskuntza goiztiarra dela medio. Elkarteak, Iñaki Uriaren eskutik eman zituen lehenengo pausuak. Dantza taldeen egitura eta lana denborarekin garatuz joan da. Gaur egun, 40 kidek osatzen dute taldea, heldu zein gaztetxoak kontutan hartuta.\nHastapenean, elkartearen lana, desagertutako beste talde batzuek antzezten zituzten dantzak mantentzea zen. Badira urte batzuk bere lana kontserbaziora bakarrik ez dela zuzentzen, dantza ahaztuen berreskuratzean ere dihardutelako, antzinako soinekoak, musika eta musika-tresna tradizionalak, honela gure kulturaren aspaldiko garaietara gerturatuz.\nTxirulak, soinuak, gaitak, txalaparta eta bestelako euskal musika-tresnek osatzen dute dantza hauek girotzen dituzten soinuen multzoa. Soinekoak, aitzinakoen modeloak jarraituz eginak izan dira. Elkarteak, gordeta dituen soineko zaharrak erakustea gura du ere, beti ere oihal zaharren egoerak ahalbidetzen duen neurrian.\nLarunbata 22. Ballet de la Universidad de Colima (Mexiko)\nColima Unibertsitateko Folklore Balleta Rafael Zamarripa Castañeda koreografoak sortu zuen 1980. urtean.\nBere ibilbidean, taldeak 40 bira baino gehiago egin ditu eta Mexicoren ordezkari ofiziala izan da nazioarte mailako zenbait gertakizunetan. Horri esker, hainbat aipamen eta ohoregarri jaso ditu balletak\n2013an Colima estatuko Kultura Ondareko Altxor izendatu zuten, taldearen etengabeko lanagatik, ikuskizunen kalitateagatik, dantzarekiko pasioa erakusteagatik eta nazioartean Mexikoko kulturaren mezulari izateagatik.


Ze plan astebururako? Oporrak ate-joka ditugula... hemen ere, ondo pasatzeko aukera bikainak dituzu! https://www.gaztezulo.eus/albisteak/ze-plan-astebururako-1562234753.48 https://www.gaztezulo.eus/albisteak/ze-plan-astebururako-1562234753.48/@@download/image/zeplan_home.jpg\nOporrak ate-joka ditugula... hemen ere, ondo pasatzeko aukera bikainak dituzu!\nIRUÑEA: SAN FERMINAK\nOstiralean, hilak 6, urteroko astebeteko festari hasiera emango diote Iruñean. Baina, ze eskaintza egongo dira aurten? Sanferminak ganoraz ospatzeko, jarraian duzue egitaraua!\nDONOSTIA: La Fura Dels Baus, 'Carmina Burana'\n30 urteko ibilbidearen ondoren, Carlus Padrissak, La Fura dels Bausen sortzaileetako batek, Carmina Burana bizi-bizi bat asmatu du, non ikus-entzuleak, eszena inarrosleen, efektu berezien eta are urrin udaberrikoen bidez, La Fura dels Baus-en unibertsoan murgiltzen baitira bete-betean. Viktoria Eugenia Antzokian eskainiko dute, datozen egunotan: uztailak 4 eta 5: 20:00etan. Uztailak 6: 18:00etan eta 20:30ean. Uztailak 7: 19:00etan.\nZARAUTZ: KALERKI 2019\nUztailaren 4tik 7ra bitartean Zarauzko Kalerki jaialdiaren 26. edizioa ospatuko da aurten. Bertan, adin guztientzako antzerki, dantza, umore edota musika ikuskizunak eskainiko dira musutruk. Gozatu!\nELORRIO: MUSIKAIRE 2019\nMusikaire da ezohiko jaialdi bat; eta bere programa, mazedonia moduko bat.\nUztailak 5, 22:30ean\nUztailak 6, 22:30ean\nBILBO: BILBOKO KALEALDIA 2019\nBilboko Udalak antolatzen duen Kaleko Antzerki eta Arteen Jaialdiak-Bilboko Kalealdiak, 20. edizioa ospatuko du aurten, eta kalitate maila bikaina eta aniztasuna erakusten dituen programazioarekin egingo du; izan ere, kaleko arte eszenikoen nazioarteko panoraman lehen mailan dauden zenbait konpainiaren proposamen berrienak bilduko ditu. Uztailaren 1etik 7ra 80 emanaldi izango dira –aurreko edizioan baino %20 gehiago–. Horietako asko, aire zabaleko agertoki handi gisa finkatzen ari den Casilda Iturrizar Parkean izango dira. Jarraian duzue egitarua!\nJazz denboraldia abian jarriko du Getxok uztailaren 3tik 7ra bitartean jazzaldiaren 43. ekitaldian. Aurtengo saio nagusiak lehenengo aldiz izango dira Muxikebarrin, Getxoko arte, kultura eta kongresu zentroan, 21:00etan. Ordainezko kontzertuetan izen handiko artistak jardungo dira: Andrea Motis, Julian Lage, Kenny Barron, Madeleine Peyroux eta Paquito D’Rivera.\nKale ikuskizunen zikloa da honakoa uztailaren lehen hamabostaldian burutzen dena.\nHaurrek eta, oro har, familiek goza dezaten da helburua eta horretarako entretenimendu, dibertsio eta parte hartzerako giroa sortzen da, uda garaia aprobetxatuz.\nDibertikale 2019: egitaraua (pdf)\nTxikiren bakarrizketak ezagutzen¿ 40 urte eta aldapan behera niek bakarrizketaz gozatzeko aukera daukazu hil honetan, Euskal Herriko hainbat txokotan: Gozatu!